
21 Δεκεμβρίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 5781 


ΑΠΟΦΑΣΕΙΣ 

Αριθμ. Δ4δ/οικ.89995 

Κανονισμός Εσωτερικής Λειτουργίας και Δια¬ 
χείρισης της Ρυθμιστικής Αρχής Σιδηροδρόμων 
(ΡΑΣ). 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ - 
ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ - 
ΥΠΟΔΟΜΩΝ ΚΑΙ ΜΕΤΑΦΟΡΩΝ 

Έχοντας υπόψη: 

1. Τις διατάξεις των άρθρων 30,31 και 34 του ν. 3891 / 
2010 (Α' 188) «Αναδιάρθρωση, εξυγίανση και ανάπτυξη 
του ομίλου ΟΣΕ και τηςΤΡΑΙΝΟΣΕ και άλλες διατάξεις 
για το σιδηροδρομικό τομέα», όπως ισχύει. 

2. Τις διατάξειςτου ν. 4530/2018 (Α'59) «Ρυθμίσεις θε¬ 
μάτων μεταφορών και άλλες διατάξεις», όπως ισχύει. 

3. Τις διατάξεις του ν. 4408/2016 (Α' 135) «Εναρμό¬ 
νιση της νομοθεσίας με την Οδηγία 2012/34/ΕΕ του 
Ευρωπαϊκού Κοινοβουλίου και του Συμβουλίου της 
21ης Νοεμβρίου 2012 για τη δημιουργία ενιαίου ευ¬ 
ρωπαϊκού σιδηροδρομικού χώρου (ΕΕΙ_ 343/32 της 
14.12.2012) και άλλες διατάξεις, όπως ισχύει. 

4. Τις διατάξεις του ν. 3528/2007 (Α' 26) «Κύρωση του 
Κώδικα Κατάστασης Δημοσίων Πολιτικών Διοικητικών 
Υπαλλήλων και Υπαλλήλων Ν.Π.Δ.Δ.», όπως ισχύει. 

5. Τις διατάξεις της περ. ιβ' του άρθρου 20, του άρθρου 
25 και 26 του ν. 4270/2014 (Α' 143) «Αρχές δημοσιονομι¬ 
κής διαχείρισης και εποπτείας - δημόσιο λογιστικό και 
άλλες διατάξεις», όπως ισχύει. 

6. Τις διατάξειςτου άρθρου 90 του Κώδικα Νομοθεσί¬ 
ας για την Κυβέρνηση και τα κυβερνητικά όργανα που 
κυρώθηκε με το πρώτο άρθρο του π.δ. 63/2005 (Α' 98). 


7. Το π.δ. 125/2016 «Διορισμός Υπουργών, Αναπληρω¬ 
τών Υπουργών και Υφυπουργών» (ΦΕΚ Α'210). 

8. Το π.δ. 123/2016 «Ανασύσταση και μετονομασίατου 
Υπουργείου Διοικητικής Μεταρρύθμισης και Ηλεκτρονι¬ 
κής Διακυβέρνησης .... και Υποδομών, Μεταφορών και 
Δικτύων» (ΦΕΚ Α' 208). 

9. Το π.δ. 123/2017 «Οργανισμός του Υπουργείου Υπο¬ 
δομών και Μεταφορών» (Α' 151) και ιδίως τα άρθρα 13 
έως 16 αυτού. 

10. Το π.δ. 88/29.08.2018 «Διορισμός Υπουργών, 
Αναπληρωτών Υπουργών και Υφυπουργών» (ΦΕΚ 160/ 
Α72018). 

11 .Το π.δ. 80/2016 «Ανάληψη υποχρεώσεων από τους 
διατάκτες» (ΦΕΚ 145/Α72016). 

12. Την Υ29/08.10.2015 απόφαση του Πρωθυπουργού 
«Ανάθεση αρμοδιοτήτων στον Αναπληρωτή Υπουργό 
Οικονομικών Γεώργιο Χουλιαράκη» (Β'2168). 

13. Την αριθμ. 12/30-6-2017 (Υ.ΟΔ.Δ' 324) πράξη του 
Υπουργικού Συμβουλίου «Επιλογή και διορισμός Προέ¬ 
δρου, Αντιπροέδρου και μελών της Ρυθμιστικής Αρχής 
Σιδηροδρόμων (ΡΑΣ)». 

14. Τις με αριθμ. 6033/25.7.2017, 6328/2.10.2017, 
6600/14.11.2017 και 8665/28.9.2018 αποφάσεις της 
Ολομέλειας της ΡΑΣ, με τις οποίες εγκρίθηκε το σχέδιο 
του Κανονισμού Εσωτερικής Λειτουργίας και Διαχείρισης 
της Ρυθμιστικής Αρχής Σιδηροδρόμων. 

15. Τη με αριθμ. οικ. 1095/13.09.2018 εισηγητική έκθε¬ 
ση δημοσιονομικών επιπτώσεων του Γενικού Διευθυντή 
Οικονομικών Υπηρεσιών του Υπουργείου Υποδομών και 
Μεταφορών. 

16. Το γεγονός ότι από την έκδοση του παρόντος προ- 
καλείται σε βάρος του προϋπολογισμού της ΡΑΣ ετήσια 
δαπάνη ύψους 60.000 ευρώ από την καταβολή επιδο- 

μάτων ευθύνης στους προϊσταμένους των υπηρεσια¬ 
κών μονάδων αυτής (Ειδικός Φορέας 39-750, ΚΑΕ 0215, 
0292,0293 και 0294). 

17.Την αριθμ. 91946/21133/20.12.2017 απόφαση ανά¬ 
ληψης υποχρέωσης, αποφασίζουμε: 

Εγκρίνεται ο Κανονισμός Εσωτερικής Λειτουργίας και 
Διαχείρισης της Ρυθμιστικής Αρχής Σιδηροδρόμων (ΡΑΣ) 
που έχει ως εξής: 

Άρθρο 1 

Αντικείμενο 

Με τον παρόντα Κανονισμό ρυθμίζονται θέματα που 
αφορούν: 

α. Στην εσωτερική διάρθρωση και λειτουργία της ΡΑΣ, 
στην περιγραφή των αρμοδιοτήτων των μονάδων και 
στις θέσεις ευθύνης του προσωπικού, 
β. στο συνολικό αριθμό των οργανικών θέσεων προ¬ 
σωπικού και την κατανομή τους σε κατηγορίες θέσεων 
τακτικού προσωπικού, καθώς επίσης και κατά κλάδους 
και ειδικότητες, 

γ. στον τρόπο διαχείρισης των πόρων της, 
δ. σε ζητήματα προμηθειών καθώς και 
ε. κάθε άλλο σχετικό θέμα με τη λειτουργία της ΡΑΣ 
και την άσκηση των αρμοδιοτήτων της. 

ΚΕΦΑΛΑΙΟ I 

ΕΣΩΤΕΡΙΚΗ ΔΙΑΡΘΡΩΣΗ ΚΑΙ ΛΕΙΤΟΥΡΓΙΑ 

Άρθρο 2 

Συγκρότηση - Αρμοδιότητες 

1. Η ΡΑΣ συγκροτείται από τον Πρόεδρο, τον Αντιπρό¬ 
εδρο και τρία (3) ακόμη τακτικά μέλη (Ολομέλεια), κα¬ 
θένα έκτων οποίων αναπληρώνεται από ένα αντίστοιχο 
αναπληρωματικό μέλος. 

2. Η θητεία των μελών της ΡΑΣ είναι πενταετής, η οποία 
παρατείνεται αυτοδικαίως μέχρι το διορισμό νέων με¬ 
λών. Η θητεία κάθε μέλους μπορεί να ανανεωθεί μία 
μόνο φορά. 

3.0 Πρόεδρος και ο Αντιπρόεδρος της ΡΑΣ είναι πλή¬ 
ρους και αποκλειστικής απασχόλησης. 

4.0 Πρόεδρος, ο Αντιπρόεδρος και τα λοιπά μέλη της 
ΡΑΣ επιλέγονται και διορίζονται από το Υπουργικό Συμ¬ 
βούλιο, ύστερα από πρόταση του Υπουργού Υποδομών 
και Μεταφορών και γνώμη της Επιτροπής Θεσμών και 
Διαφάνειας της Βουλής, όπως προβλέπεται στο άρθρο 
23 του ν. 3891/2010, όπως ισχύει. 

Ο Πρόεδρος της ΡΑΣ: 

α. Προΐσταται όλων των υπηρεσιών της και διευθύνει 
το έργο τους. 

β. Προεδρεύει στις συνεδριάσεις της ΡΑΣ και καθορίζει 
τα θέματα ημερήσιας διάταξης. 

γ. Την εκπροσωπεί στις σχέσεις της με τις άλλες αρχές 
και τους τρίτους καθώς και ενώπιον των δικαστηρίων. 

δ. Προβαίνει σε διαχειριστικές πράξεις για την εφαρ¬ 
μογή των αποφάσεών της. 

ε. Κοινοποιεί αμελλητί στον Υπουργό Υποδομών και 
Μεταφορών τον εγκριθέντα ί) ετήσιο τακτικό προϋπο¬ 
λογισμό και Μ) ισολογισμό πριν τη δημοσίευση αυτών, 
στ. Είναι διατάκτηςτων δαπανών της ΡΑΣ. 


5. Σε περίπτωση απουσίας ή κωλύματος, ο Πρόεδρος 
αναπληρώνεται στην άσκηση των αρμοδιοτήτων του 
από τον Αντιπρόεδρο.Τα καθήκοντα του Αντιπροέδρου 
προσδιορίζονται από την Ολομέλεια της ΡΑΣ. 

6. Στον Κανονισμό Ακροάσεων, ο οποίος εκδίδεται 
δυνάμει της περίπτωσης 19 της παρ. 2γ του άρθρου 85 
του ν. 4199/2013, δεν μπορούν να συμμετέχουν ούτε τα 
τακτικά ούτε τα αναπληρωματικά μέλη της Ολομέλειας 
της ΡΑΣ. 

7. Με απόφαση της Ολομέλειας της ΡΑΣ δύναται να 
ανατίθενται στον Πρόεδρο ή σε άλλα μέλη της ή υπάλ¬ 
ληλό της συγκεκριμένα καθήκοντα διοίκησης ή και δι¬ 
αχείρισης. 

Άρθρο 3 

Συνεδριάσεις - Λήψη Αποφάσεων 

1. Η ΡΑΣ συνεδριάζει όπως προβλέπεται στο άρθρο 
27 του ν. 3891 /2010, όπως ισχύει. 

2. Η ΡΑΣ συνέρχεται στην έδρα της ή και εκτός αυ¬ 
τής, αν τούτο έχει οριστεί προηγουμένως, τακτικώς μεν 
τουλάχιστον μία (1) φορά το μήνα και εκτάκτως όταν 
ζητηθεί από τον Πρόεδρο αυτής. Η ΡΑΣ συνεδριάζει νο- 
μίμως, εφόσον μετέχουν στη συνεδρίαση ο Πρόεδρος 
ή, απουσιάζοντος αυτού, ο Αντιπρόεδρος και τρία (3) 
τουλάχιστον μέλη (απαρτία). 

3.0 Πρόεδρος της ΡΑΣ καθορίζει την ημέρα, την ώρα 
και τον τόπο των συνεδριάσεων και καλεί τα τακτικά 
και τα αναπληρωματικά μέλη να συμμετάσχουν. Η πρό¬ 
σκληση, η οποία περιλαμβάνει την ημερήσια διάταξη, 
γνωστοποιείται, από τον Πρόεδρο, στα μέλη της ΡΑΣ 
τουλάχιστον σαράντα οκτώ (48) ώρες πριν από τη συ¬ 
νεδρίαση, μπορεί δε να γίνει και με τηλεφώνημα, τη¬ 
λεγράφημα, τηλεομοιοτυπία ή άλλο πρόσφορο μέσο, 
εφόσον το γεγονός τούτο αποδεικνύεται από σχετική 
σημείωση σε ειδικό βιβλίο, η οποία πρέπει να φέρει χρο¬ 
νολογία και την υπογραφή του προσώπου που έκανε 
την πρόσκληση. Η προθεσμία αυτή μπορεί, σε περίπτω¬ 
ση κατεπείγοντος, να συντμηθεί, η πρόσκληση όμως, 
τότε, πρέπει να είναι έγγραφη και να βεβαιώνονται σε 
αυτήν οι λόγοι που κατέστησαν τη σύντμηση αναγκαία. 
Πρόσκληση των μελών της ΡΑΣ δεν απαιτείται όταν 
οι συνεδριάσεις γίνονται σε ημερομηνίες τακτές, που 
ορίζονται με απόφασή της, η οποία και γνωστοποιείται 
στα μέλη της. 

4. Πρόσκληση δεν απαιτείται, επίσης, όταν μέλος της 
ΡΑΣ έχει δηλώσει, πριν από τη συνεδρίαση, κώλυμα 
συμμετοχής του σε αυτήν ή όταν το κώλυμα τούτο είναι 
γνωστό στον πρόεδρο της ΡΑΣ. 

5. Τα αναπληρωματικά μέλη της ΡΑΣ καλούνται προς 
αναπλήρωση απάντων ή κωλυόμενων μελών τα οποία 
έχουν οριστεί να αναπληρώνουν. 

6. Αν κατά τη συνεδρίαση απουσιάσει τακτικό μέλος 
της ΡΑΣ το οποίο δεν είχε προσκληθεί, η συνεδρίαση 
είναι παράνομη. Το ίδιο ισχύει ακόμη και αν, αντ'αυτού, 
είχε μετάσχει το αντίστοιχο αναπληρωματικό μέλος. 
Αν υπήρξαν πλημμέλειες ως προς την κλήτευση μέ¬ 
λους, η ΡΑΣ συνεδριάζει νομίμως αν αυτό είναι παρόν 
και δεν αντιλέγει για την πραγματοποίηση της συνε¬ 
δρίασης. 

7. Η νομιμότητα της σύνθεσης της ΡΑΣ δεν επηρεάζε¬ 
ται από την τυχόν εναλλαγή των μετεχόντων μελών σε 
διαδοχικές συνεδριάσεις. 

8. Μέλη της ΡΑΣ τα οποία είναι σύζυγοι ή συνδέονται 
μεταξύ τους με συγγένεια έως και τέταρτου βαθμού εξ 
αίματος ή αγχιστείας δεν επιτρέπεται να μετάσχουν στην 
ίδια συνεδρίαση. 

9. Η σύγκληση της ΡΑΣ προς συνεδρίαση είναι υπο¬ 
χρεωτική αν τρία (3) τουλάχιστον τακτικά μέλη της το 
ζητήσουν εγγράφως από τον Πρόεδρο, προσδιορίζοντας 
και το προς συζήτηση θέμα. 

10. Η ημερήσια διάταξη συντάσσεται από τον Πρόε¬ 
δρο της ΡΑΣ, ο οποίος λαμβάνει προς τούτο υπόψη του 
και απόψεις που τυχόν διατυπώνονται από μέλη της ΡΑΣ. 
Χρέη εισηγητή ασκεί ο Πρόεδρος ή άλλο μέλος, που το 
ορίζει αυτός. 

11. Αντικείμενο της συνεδρίασης είναι μόνο τα θέμα¬ 
τα που περιλαμβάνονται στην ημερήσια διάταξη. Κατ' 
εξαίρεση, μπορούν να συζητηθούν και θέματα που δεν 
περιλαμβάνονται στην ημερήσια διάταξη αν είναι παρό¬ 
ντα όλα τα τακτικά μέλη και συμφωνούν για τη συζήτησή 
τους. 

12. Οι συνεδριάσεις της ΡΑΣ είναι μυστικές. Η κατά τη 
συζήτηση παρουσία άλλων προσώπων, πλην των μελών, 
δεν επιτρέπεται. Η ΡΑΣ όμως μπορεί να καλέσει, προς 
παροχή πληροφοριών ή προσαγωγή στοιχείων, υπηρε¬ 
σιακά ή άλλα πρόσωπα, τα οποία και αποχωρούν πριν 
από την έναρξη της συζήτησης. 

13. Ο Πρόεδρος της ΡΑΣ κηρύσσει την έναρξη και 
τη λήξη των συνεδριάσεων, διευθύνει τις εργασίες και 
φροντίζει για την εφαρμογή του νόμου και την εύρυθμη 
λειτουργία της ΡΑΣ. 

14. Οι αποφάσεις της ΡΑΣ λαμβάνονται με την απόλυτη 
πλειοψηφία των παρόντων μελών. Σε κάθε περίπτωση, 
αν υπάρξει ισοψηφία, υπερισχύει η ψήφος του Προέ¬ 
δρου. 

15. Αν η συζήτηση της υπόθεσης διαρκεί περισσό¬ 
τερες από μια συνεδριάσεις, η απόφαση λαμβάνεται 
από τα μέλη που μετέχουν στην τελευταία συνεδρία¬ 
ση, αφού προηγουμένως τα μέλη που δεν μετείχαν στις 
προηγούμενες συνεδριάσεις ενημερωθούν πλήρως 
ως προς τα ουσιώδη σημεία των κατ' αυτές συζητή¬ 
σεων. Η ενημέρωση πρέπει να προκύπτει από δήλω¬ 
ση των μελών αυτών, η οποία και καταχωρίζεται στα 
πρακτικά. 

16. Η ψηφοφορία είναι φανερή. 

17. Οι αποφάσεις της ΡΑΣ πρέπει να είναι ειδικά αι¬ 
τιολογημένες και καταχωρίζονται σε ιδιαίτερο βιβλίο. 
Μέσα σε πέντε (5) ημέρες από την καταχώριση αυτή, 
ανακοινώνονται στην ιστοσελίδα της, εκτός αν αφο¬ 
ρούν την εθνική άμυνα ή την ασφάλεια της χώρας, και 
κοινοποιούνται στον Υπουργό Υποδομών και Μεταφο¬ 
ρών. Η ΡΑΣ δεν αποκαλύπτει οποιαδήποτε πληροφορία, 
που καλύπτεται από το επαγγελματικό απόρρητο και 
ιδιαίτερα τις πληροφορίες σχετικά με τις επιχειρήσεις, 
τις επιχειρηματικές τους σχέσεις ή τα στοιχεία κόστους 
τους. Η υποχρέωση αυτή της ΡΑΣ δεν θίγει το δικαίωμά 
της να προβαίνει σε αποκάλυψη πληροφοριών που είναι 
αναγκαίες για την εκπλήρωση των καθηκόντων της. Στην 


περίπτωση αυτή η αποκάλυψη πρέπει να βασίζεται στην 
αρχή της αναλογικότητας και να γίνεται με συνεκτίμη- 
ση των νόμιμων συμφερόντων των επιχειρήσεων για 
την προστασία του επαγγελματικού απορρήτου τους. 
Οι αποφάσεις της ΡΑΣ προσβάλλονται με προσφυγή 
ενώπιον του Διοικητικού Εφετείου μέσα σε προθεσμία 
εξήντα (60) ημερών από την κοινοποίησή τους και δη¬ 
μοσιεύονται στην ιστοσελίδα της. 

18. Η υπογραφή του Προέδρου και, σε περίπτωση 
απουσίας ή κωλύματος του, του Αντιπροέδρου, αρκεί 
για τη νόμιμη υπόσταση κάθε πράξης της ΡΑΣ. 

19. Τα μέλη της ΡΑΣ κατά την εκτέλεση των καθηκό¬ 
ντων τους ενεργούν συλλογικά. Με απόφαση της ΡΑΣ 
ανατίθενται στον Πρόεδρο ή σε άλλα μέλη της ή υπάλλη¬ 
λό της συγκεκριμένα καθήκοντα διοίκησης ή και διαχεί¬ 
ρισης. Ομοίως μπορεί να μεταβιβάζεται στον Πρόεδρο 
ή σε άλλα μέλη της η αρμοδιότητα έκδοσης ατομικών 
διοικητικών πράξεων. 

20. Η ΡΑΣ εκπροσωπείται έναντι τρίτων, δικαστικώς και 
εξωδίκως, από τον Πρόεδρό της και όταν αυτός κωλύεται 
από τον Αντιπρόεδρο. Σε περίπτωση κωλύματος του 
τελευταίου, η ΡΑΣ ορίζει με απόφασή της το μέλος, που 
θα την εκπροσωπεί για συγκεκριμένη πράξη ή ενέργεια 
ή κατηγορία πράξεων ή ενεργειών. 

21. Κατά τα λοιπά εφαρμόζονται οι διατάξεις του 
ν. 2690/1999 (ΦΕΚ 45 Α'), όπως εκάστοτε ισχύει. 

Άρθρο 4 

Τήρηση πρακτικών 

1. Για τις συνεδριάσεις της ΡΑΣ συντάσσεται πρακτικό, 
στο οποίο μνημονεύονται, ιδίως, τα ονόματα και η ιδι¬ 
ότητα των παριστάμενων μελών, ο τόπος και ο χρόνος 
της συνεδρίασης, τα θέματα που συζητήθηκαν με συνο¬ 
πτική αλλά περιεκτική αναφορά στο περιεχόμενό τους, 
η μορφή και τα αποτελέσματα της ψηφοφορίας και οι 
αποφάσεις που λήφθηκαν. 

2. Στο πρακτικό καταχωρίζονται οι γνώμες των μελών 
που μειοψήφησαν και τα ονόματα τούτων. 

3. Αν πρόκειται για συνεδρίαση της ΡΑΣ προς διατύπω¬ 
ση απλής γνώμης, στο οικείο πρακτικό καταχωρίζονται 
υποχρεωτικώς όλες οι επί μέρους γνώμες που διατυπώ¬ 
θηκαν και τέθηκαν σε ψηφοφορία. 

4. Το πρακτικό συντάσσεται από το μέλος που επι¬ 
φορτίζεται με το καθήκον αυτό από τον Πρόεδρο και 
επικυρώνεται από τον Πρόεδρο. Τα τηρούμενα κατά 
τις συνεδριάσεις πρακτικά, καθώς και οι φάκελοι των 
υποθέσεων που διεκπεραιώθηκαν από την ΡΑΣ είναι 
προσιτά στους άμεσα ενδιαφερομένους, εκτός και εάν 
έχουν εμπιστευτικό χαρακτήρα. 

ΚΕΦΑΛΑΙΟ II 

ΔΙΑΡΘΡΩΣΗ ΜΟΝΑΔΩΝ 

Άρθρο 5 

Διάρθρωση-Οργανόγραμμα 

Η ΡΑΣ διαρθρώνεται σε Γενική Διεύθυνση, Μονάδες 
επιπέδου Διεύθυνσης και Τμήματος καθώς και αυτοτε¬ 
λών οργανικών μονάδων επιπέδου Τμήματος και Γρα¬ 
φείων, ως ακολούθως: 

Α. Μονάδα Εσωτερικού Ελέγχου, επιπέδου Τμήματος 
απευθείας υπαγόμενη στον Πρόεδρο. 

Β. Γραφείο Νομικής Υποστήριξης, απευθείας υπαγό¬ 
μενο στον Πρόεδρο. 

Γ. Γενική Διεύθυνση Ρυθμιστικής Αρχής, απευθείας 
υπαγόμενη στον Πρόεδρο. Η Γενική Διεύθυνση συ¬ 
γκροτείται από τις ακόλουθες τρεις (3) Μονάδες: ί) Μο¬ 
νάδα Ρύθμισης και Ελέγχου Σιδηροδρομικής Αγοράς, 
ϋ) Μονάδα Ασφάλειας Σιδηροδρόμων και Δια-λειτουρ- 
γικότητας και ίϋ) Μονάδα Οικονομικών και Διοικητικών 
Υπηρεσιών. 

Δ. Μονάδα Ρύθμισης και Ελέγχου Σιδηροδρομικής 
Αγοράς, επιπέδου Διεύθυνσης. Στη Μονάδα λειτουρ¬ 
γούν δύο (2) Τμήματα: 

α) Τμήμα Αδειοδότησης και Εποπτείας Σιδηροδρομι¬ 
κών Επιχειρήσεων. 

β) Τμήμα Εποπτείας Διαχειριστή Σιδηροδρομικής 
Υποδομής και Φορέων Εκμετάλλευσης Εγκαταστάσε¬ 
ων Υπηρεσιών. 

Ε. Μονάδα Ασφάλειας Σιδηροδρόμων και Δια-λειτουρ- 
γικότητας, επιπέδου Διεύθυνσης. Στη Μονάδα λειτουρ¬ 
γούν δύο (2) Τμήματα: 
α) Τμήμα Ασφάλειας Σιδηροδρόμων, 
β) Τμήμα Δια-λειτουργικότητας. 

ΣΤ. Μονάδα Οικονομικών και Διοικητικών Υπηρεσιών, 
επιπέδου Διεύθυνσης. Στη Μονάδα λειτουργούν δύο (2) 
τμήματα: 

α) Τμήμα Οικονομικών Υπηρεσιών, το οποίο απαρτί¬ 
ζεται από τέσσερα (4) Γραφεία: 
ί) Γραφείο Κατάρτισης Προϋπολογισμού και 
μ) Γραφείο Οικονομικής Διαχείρισης 
ίϋ) Γραφείο Πληρωμών 
ίν) Γραφείο Προμηθειών 
β) Τμήμα Διοικητικών Υπηρεσιών. 

1. Με απόφαση της Ολομέλειας της ΡΑΣ, αναλόγως 
των εκάστοτε αναγκών της, καθορίζεται ο αριθμός του 
προσωπικού ανά υπηρεσιακή μονάδα. 

2. Η τοποθέτηση του προσωπικού στις υπηρεσιακές 
μονάδες της ΡΑΣ και κάθε σχετική λεπτομέρεια καθορί¬ 
ζονται με απόφαση της Ολομέλειας της ΡΑΣ. 

3. Με απόφαση του Υπουργού Υποδομών και Με¬ 
ταφορών και ύστερα από γνώμη της Ολομέλειας της 
ΡΑΣ, μπορεί να συνιστώνται στη ΡΑΣ ομάδες εργασί¬ 
ας προσωρινά για ορισμένο χρονικό διάστημα και με 
συγκεκριμένο σκοπό, όπως την εκπόνηση μελετών για 
τη βελτίωση της ποιότητας και αποδοτικότητας των σι¬ 
δηροδρομικών υπηρεσιών και την ενίσχυση της ασφά¬ 
λειας, της απόδοσης και της ανταγωνιστικότητας του 
σιδηροδρομικού τομέα. Οι παραπάνω ομάδες συγκρο¬ 
τούνται από το προσωπικό της ΡΑΣ, λειτουργούν ως 
υπηρεσιακές μονάδες επιπέδου Υποδιεύθυνσης, χωρίς 
να καταβάλλεται επίδομα θέσης ευθύνης και υπάγονται 
στην Ολομέλεια της ΡΑΣ. Το προσωπικό των ομάδων 
εργασίας απασχολείται αποκλειστικά με τα καθήκοντά 
του σε αυτές. Με την απόφαση σύστασης καθορίζο¬ 
νται οι αρμοδιότητες, η οργάνωση και η στελέχωση 
των ομάδων εργασίας, καθώς και κάθε άλλο θέμα για 
την αποτελεσματική λειτουργία τους (αρ. 78 παρ. 1 του 
ν. 4530/2018). 


Άρθρο 6 

Αρμοδιότητες Μονάδων 
ΓΕΝΙΚΕΣ ΑΡΜΟΔΙΟΤΗΤΕΣ: 

Όλες οι υπηρεσιακές μονάδες και ανάλογα με τις 
ειδικές αρμοδιότητες που καθορίζονται αναλυτικά κα¬ 
τωτέρω, σε συνεργασία με το Γραφείο Νομικής Υπο¬ 
στήριξης όπου απαιτείται, ασκούν και τις ακόλουθες 
αρμοδιότητες: 

1. Εποπτεύουν την τήρηση της σχετικής νομοθεσίας 
στο αντικείμενο ευθύνης τους και παρακολουθούν τις 
εξελίξεις στο αντικείμενο των δραστηριοτήτων τους. 

2. Εισηγούνται προς το αρμόδιο όργανο της ΡΑΣ για 
την αυτεπάγγελτη ή κατόπιν προσφυγών λήψη μέτρων 
και παρακολουθούν την εφαρμογή τους ώστε να απο¬ 
φεύγονται πιθανές δυσμενείς εξελίξεις, εξασφαλίζοντας 
τη δίκαιη και χωρίς διακρίσεις αντιμετώπιση πάντων. 

3. Εισηγούνται προς το αρμόδιο όργανο της ΡΑΣ για 
την έκδοση κανονιστικών και ατομικών διοικητικών 
πράξεων. 

4. Χειρίζονται θέματα καταγγελιών, προσφυγών και 
συμμετέχουν στη σχετική πιθανή Διαδικασία Ακρόασης. 
Εισηγούνται μέσω του Προέδρου στην Ολομέλεια, για 
την ενεργοποίηση της διαδικασίας ακρόασης έπειτα 
από σχετική καταγγελία/προσφυγή ή/και αυτεπάγγελ¬ 
τη έρευνα και συνεργάζονται με το αρμόδιο Όργανο 
Ακροάσεων για διάφορα σχετικά θέματα συμπεριλαμ- 
βανομένης της τυχόν επιβολής διοικητικών κυρώσεων. 

5. Διενεργούν ελέγχους, κατόπιν καταγγελιών, προ¬ 
σφυγών ή και αυτεπαγγέλτως. 

6. Παρέχουν τεχνική υποστήριξη στο αρμόδιο Όργανο 
Ακρόασης και στην Ολομέλεια της ΡΑΣ, συγκεντρώνο¬ 
ντας όλα τα αποδεικτικά μέσα που κρίνονται αναγκαία 
για την επίλυση της κρινόμενης υπόθεσης (διεξαγωγή 
επιτόπιων αυτοψιών και ελέγχων, πραγματογνωμοσύ¬ 
νης, συνεργασία με άλλες Αρχές και λοιπούς φορείς). 

7. Εισηγούνται στο αρμόδιο όργανο της ΡΑΣ για τη 
συνδρομή της Επιτροπής Ανταγωνισμού, εάν το κρίνουν 
αναγκαίο, καθώς και για όλα τα θέματα που απαιτούν 
λήψη απόφασης από αυτή. 

8. Παρακολουθούν και ενημερώνονται για τη σχετική 
με τη ΡΑΣ νομοθεσία, επεξεργάζονται και προτείνουν 
κανονιστικό και νομοθετικό πλαίσιο στην Ολομέλεια για 
τυχόν αντίστοιχες κανονιστικές και νομοθετικές παρεμ¬ 
βάσεις. 

9. Συντάσσουν την ετήσια Έκθεση Πεπραγμένων της 
ΡΑΣ σχετικά με το μέρος που τους αφορά. 

10. Ενημερώνουν, σε συνεργασία μετοΤμήμα Διοικη¬ 
τικών Υπηρεσιών, την ιστοσελίδα της ΡΑΣ. 

Α. Μονάδα Εσωτερικού Ελέγχου 

Αρμοδιότητα της Μονάδας Εσωτερικού Ελέγχου εί¬ 
ναι η ανεξάρτητη, αντικειμενική, και συμβουλευτική 
δραστηριότητα με σκοπό τη διαρκή βελτίωση των εν 
γένει διαδικασιών και λειτουργιών της ΡΑΣ. Υποστηρίζει 
την Ολομέλεια και τη Γενική Διεύθυνση της Ρυθμιστι¬ 
κής Αρχής για την επίτευξη των στρατηγικών σκοπών, 
τις Μονάδες να πετύχουν τους επιχειρησιακούς στό¬ 
χους τους, υιοθετώντας μια συστηματική, επαγγελμα¬ 
τική προσέγγιση στην αξιολόγηση και βελτίωση της 

αποτελεσματικότητας των διαδικασιών, των συστημά¬ 
των εσωτερικού ελέγχου και της εταιρικής διακυβέρ¬ 
νησης. 

Η Μονάδα Εσωτερικού Ελέγχου έχει ενδεικτικά τις κά¬ 
τωθι ελεγκτικές-συμβουλευτικές αρμοδιότητες: 

1. Ελέγχει την επάρκεια του συστήματος εσωτερικού 
ελέγχου (ίηΐθίτωΙ θυάίΐ) της ΡΑΣ και εισηγείται στο αρ¬ 
μόδιο όργανο της ΡΑΣ σχετικές βελτιωτικές προτάσεις. 

2. Διενεργεί εσωτερικούς ελέγχους στις διαδικασίες 
και δραστηριότητες της ΡΑΣ κατόπιν εντολής της Ολο¬ 
μέλειας της ΡΑΣ. 

3. Υποβάλλει εκθέσεις εσωτερικού ελέγχου στην Ολο¬ 
μέλεια της ΡΑΣ. 

4. Συντάσσει ετήσια έκθεση στην οποία καταγράφο¬ 
νται οι δραστηριότητες, τα αποτελέσματα του εσωτερι¬ 
κού ελέγχου και τυχόν βελτιωτικές προτάσεις και υπο¬ 
βάλλεται στην Ολομέλεια της ΡΑΣ. 

Β. Γραφείο Νομικής Υποστήριξης 

Για τη νομική υποστήριξη της Ολομέλειας, του Προ¬ 
έδρου, του Αντιπροέδρου και των υπηρεσιακών μονά¬ 
δων της ΡΑΣ, λειτουργεί γραφείο Νομικής Υποστήριξης. 
Αναλυτικότερα: 

1. Υποστηρίζει νομικά την Ολομέλεια της ΡΑΣ κατά την 
άσκηση των καθηκόντων της. 

2. Γνωμοδοτεί στην Ολομέλεια της ΡΑΣ επί εισηγήσε¬ 
ων των υπηρεσιακών μονάδων και επί ερωτημάτων τα 
οποία απευθύνονται προς την Αρχή. 

3. Έχει την ευθύνη της νομικής υποστήριξης των λει¬ 
τουργιών και δράσεων της ΡΑΣ. 

4. Παρίσταται σε δικαστήρια και Διοικητικές Αρχές για 
θέματα που αφορούν στη ΡΑΣ. 

5. Εισηγείται στο αρμόδιο όργανο της ΡΑΣ για την προ¬ 
σφυγή στις υπηρεσίες εξωτερικού δικηγόρου. 

6. Υποστηρίζει τις υπηρεσιακές μονάδες για την προε¬ 
τοιμασία σύνταξης εισηγήσεων και ερωτημάτων. 

7. Προετοιμάζει κανονιστικές πράξεις εφαρμογής της 
νομοθεσίας, συντάσσει οδηγίες και εν γένει αντιμετω¬ 
πίζει τα νομικά θέματα και παρέχει γνωμοδοτήσεις που 
άπτονται της εκτέλεσης και του συντονισμού του έργου 
της ΡΑΣ. 

8. Παρακολουθεί, ενημερώνεται και ενημερώνει τις 
υπηρεσιακές μονάδες για θέματα αρμοδιότητάς τους 
αναφορικά με την ισχύουσα νομοθεσία. 

Γ. Γενική Διεύθυνση Ρυθμιστικής Αρχής 

Στρατηγικός σκοπός της Γενικής Διεύθυνσης είναι να 
συμβάλει σε μια συνεχώς εξελισσόμενη σιδηροδρομική 
αγορά, να εξασφαλίζει τη δίκαιη και χωρίς διακρίσεις 
πρόσβαση στην εθνική σιδηροδρομική υποδομή και 
υπηρεσίες, να φροντίζει για τη διασφάλιση των δικαιω¬ 
μάτων των επιβατών, να συνεισφέρει στη συνεχή βελτί¬ 
ωση της ασφάλειας των σιδηροδρομικών μεταφορών 
και τη δια-λειτουργικότητα των σιδηροδρομικών υπο¬ 
συστημάτων. 

Η Γενική Διεύθυνση Ρυθμιστικής Αρχής έχει τις εξής 
κύριες αρμοδιότητες: 

1. Μεριμνά για την αποτελεσματική και αποδοτική 
εφαρμογή των αποφάσεων της ΡΑΣ. 

2. Ενημερώνει τα μέλη της ΡΑΣ για θέματα που άπτο- 
νται της λειτουργίας της. 


3. Εισηγείται στον Πρόεδρο επί θεμάτων σχετικών 
με τις αρμοδιότητες των επιμέρους Μονάδων της σύμ¬ 
φωνα με το ευρωπαϊκό και εθνικό δίκαιο και τις αρχές 
της υπευθυνότητας, αντικειμενικότητας, διαφάνειας και 
αμεροληψίας. 

4. Συντονίζει και ελέγχει την εύρυθμη συνεργασία και 
λειτουργία των οργανικών μονάδων της Γενικής Διεύ¬ 
θυνσης. 

5. Συντονίζει και ελέγχει όλες τις ενέργειες οι οποίες 
απαιτούνται για την αποτελεσματική διαχείριση των οι¬ 
κονομικών πόρων της, σύμφωνα με τις αρχές και τους 
κανόνες της χρηστής δημοσιονομικής διαχείρισης και 
ευθύνης. 

6. Μεριμνά, παρακολουθεί και συντονίζει τις λειτουρ¬ 
γίες της διοίκησης προσωπικού, και της εν γένει υποστή¬ 
ριξης των υπηρεσιών της ΡΑΣ. 

7. Συμμετέχει υποχρεωτικά δια του Προϊσταμένου της 
στις διαδικασίες που προβλέπονται από τον Κανονισμό 
Ακροάσεων. 

Η Γενική Διεύθυνση Ρυθμιστικής Αρχής διαρθρώνεται 
σε τρεις (3) Μονάδες: 

1. Μονάδα Ρύθμισης και Ελέγχου Σιδηροδρομικής 
Αγοράς 

ί) Η Μονάδα Ρύθμισης και Ελέγχου της Σιδηροδρομι¬ 
κής Αγοράς έχει τις αρμοδιότητες που προβλέπονται από 
την ελληνική και ευρωπαϊκή νομοθεσία για: 

α) Το Φορέα Αδειοδότησης Σιδηροδρομικών Επιχει¬ 
ρήσεων, παρέχοντας την απαραίτητη συνδρομή για την 
είσοδο νέων επιχειρήσεων στην σιδηροδρομική αγορά 
και παράλληλα παρακολουθεί στενά τη διαρκή τήρηση 
των όρων και προϋποθέσεων αδειοδότησης των ήδη 
ενεργών επιχειρήσεων. 

β)Το Ρυθμιστικό Φορέα στις σιδηροδρομικές μεταφο¬ 
ρές, εξασφαλίζοντας με κανόνες ανταγωνισμού τη δίκαιη 
και χωρίς διακρίσεις πρόσβαση στην ελληνική σιδηρο¬ 
δρομική αγορά. Παρακολουθεί όλους τους εμπλεκόμε¬ 
νους σ' αυτή φορείς όπως το Διαχειριστή Υποδομής, τις 
Σιδηροδρομικές Επιχειρήσεις, τον Φορέα Συντήρησης 
του σιδηροδρομικού τροχαίου υλικού και το Φορέα Εκ¬ 
μετάλλευσης Εγκατάστασης για την παροχή υπηρεσιών, 
για την ορθή εφαρμογή και τήρηση της ευρωπαϊκής και 
ελληνικής σχετικής νομοθεσίας. 

γ) Το Φορέα υπεύθυνο για την επιβολή της εφαρμογής 
του Κανονισμού ΕΕ 1371/2007 σχετικά με τα δικαιώμα¬ 
τα και τις υποχρεώσεις των επιβατών σιδηροδρομικών 
γραμμών, ελέγχοντας τις παρεχόμενες προς τους επιβά¬ 
τες υπηρεσίες και τη διαχείριση τυχόν παραπόνων τους 
από τις σιδηροδρομικές επιχειρήσεις. 

μ) Προκειμένου για την επίτευξη των ως άνω αρμοδι¬ 
οτήτων της, η Μονάδα Ρύθμισης και Ελέγχου της Σιδη¬ 
ροδρομικής Αγοράς παρακολουθεί και συμμετέχει, σε 
συνεργασία με το Υπουργείο Υποδομών και Μεταφορών, 
στα αντίστοιχα ευρωπαϊκά όργανα για τη διαμόρφωση 
της Ευρωπαϊκής Πολιτικής και παρακολουθεί τις εξελίξεις 
στη λειτουργία της αγοράς σιδηροδρομικών μεταφο¬ 
ρών. Εισηγείται προς το αρμόδιο υπουργείο το σχετικό 
νομοθετικό και κανονιστικό πλαίσιο σε θέματα αρμοδι¬ 
ότητάς της, πάντα υπό το πρίσμα της εξασφάλισης ίσων 
όρων ανταγωνισμού. 

ιϋ) Συμμετέχει υποχρεωτικά δια του Προϊσταμένου της 
στις διαδικασίες που προβλέπονται από τον Κανονισμό 
Ακροάσεων για θέματα που άπτονται ρύθμισης και ελέγ¬ 
χου της σιδηροδρομικής αγοράς. 

Επιχειρησιακός στόχος της Μονάδας Ρύθμισης και 
Ελέγχου είναι η σταδιακή αύξηση του μεριδίου των σι¬ 
δηροδρομικών μεταφορών στην αγορά των μεταφορών, 
που θα συμβάλει ταυτόχρονα στην ανάπτυξη και αξιο¬ 
ποίηση της υποδομής, αναδεικνύοντας τα πλεονεκτήμα¬ 
τα της σιδη ροδρομικής μεταφοράς ως την πλέον ασφα¬ 
λή, οικονομική και φιλική προς το περιβάλλον λύση. 

Η Μονάδα Ρύθμισης και Ελέγχου της Σιδηροδρομικής 
Αγοράς διαρθρώνεται στα κάτωθι δύο τμήματα: 

α) Τμήμα Αδειοδότησης και Εποπτείας Σιδηροδρομι¬ 
κών Επιχειρήσεων 

1. Ενημερώνει και παρέχει διευκρινίσεις προςτις ενδια- 
φερόμενες εταιρείες για τη χορήγηση άδειας λειτουργίας 
σιδηροδρομικής επιχείρησης. 

2. Επικαιροποιεί, όταν απαιτείται, τα αναφερόμενα 
στον Οδηγό Αδειοδότησης για τις επιχειρήσεις οι οποίες 
αιτούνται τη λήψη άδειας λειτουργίας σιδηροδρομικής 
επιχείρησης. 

3. Παραλαμβάνει και ελέγχει τις αιτήσεις αδειοδότησης 
με τους συνοδευτικούς φακέλους και τα δικαιολογητικά 
που απαιτούνται από ενδιαφερόμενες εταιρείες. 

4. Παραλαμβάνει και ελέγχει συμπληρωματικά έγγρα¬ 
φα και πιστοποιητικά καθώς και σχετικές με την κατάθε¬ 
ση της αίτησης λήψης αδείας διευκρινίσεις, που τυχόν 
ζητηθούν ή συμπληρωματικώς προσκομισθούν από τις 
ενδιαφερόμενες εταιρείες. Αξιολογεί την αίτηση και το 
συνοδευτικό αυτής φάκελο και υποβάλλει αιτιολογημένη 
εισήγηση υπέρ ή κατά της χορήγησης άδειας λειτουργίας 
σιδηροδρομικής επιχείρησης στην Ολομέλεια της ΡΑΣ. 

5. Δημιουργεί και τηρεί Μητρώο Σιδηροδρομικών 
Επιχειρήσεων με τα στοιχεία κάθε σιδηροδρομικής επι¬ 
χείρησης που λαμβάνει άδεια, το είδος των μεταφορών 
που διενεργεί και το επικαιροποιεί, όταν αυτό απαιτείται. 

6. Εποπτεύει και ελέγχει τις σιδηροδρομικές επιχει¬ 
ρήσεις για τη διαρκή ισχύ των όρων και προϋποθέσεων 
βάσει των οποίων χορηγήθηκαν οι άδειες και σε κάθε 
περίπτωση υποχρεωτικά με τη συμπλήρωση πέντε (5) 
ετών από τη χορήγησή τους. 

7. Παραλαμβάνει και ελέγχει τις άδειες, οι οποίες έχουν 
χορηγηθεί από φορείς άλλων κρατών/μελών σε σιδηρο¬ 
δρομικές επιχειρήσεις, οι οποίες προτίθενται/αιτούνται 
να δραστηριοποιηθούν στην Εθνική Σιδηροδρομική 
Υποδομή. 

8. Ενημερώνει χωρίς καθυστέρηση τον φορέα άλλου 
κράτους μέλους, ο οποίος χορήγησε άδεια σε σιδηρο¬ 
δρομική επιχείρηση, εάν κρίνει ότι υπάρχουν σοβαρές 
αμφιβολίες για την τήρηση από αυτή των απαιτήσεων 
της ελληνικής νομοθεσίας. 

9. Επανεξετάζει χορηγηθείσα άδεια σε περίπτωση νο¬ 
μικής μεταβολής της επιχείρησης, ιδίως δε σε περίπτωση 
συγχωνεύσεων ή εξαγορών ή απόσχισης ενός τμήμα¬ 
τος της επιχείρησης, λαμβάνοντας υπόψη και θέματα 
ασφάλειας. 

10. Εισηγείται στο αρμόδιο όργανο της ΡΑΣ, ότι απαι¬ 
τείται η υποβολή νέας αίτησης ή ότι η άδεια αναστέλ¬ 


λεται, εάν μια σιδηροδρομική επιχείρηση διακόψει τη 
δράστη ριότητά της επί έξι μήνες ή δεν την αρχίσει μέσα 
σε έξι μήνες από τη χορήγηση της άδειας. 

11. Παραλαμβάνει αίτηση και επανεξετάζει την άδεια 
από λειτουργούσα σιδηροδρομική επιχείρηση, η οποία 
προτίθεται να μεταβάλει ή να επεκτείνει τις δραστηριό- 
τητές της σε σημαντικό βαθμό και εισηγείται σχετικώς 
στο αρμόδιο όργανο της ΡΑΣ. 

12. Εισηγείται στο αρμόδιο όργανο της ΡΑΣ να ανακα¬ 
λέσει την άδεια σιδηροδρομικής επιχείρησης, κατά της 
οποίας έχει κινηθεί πτωχευτική διαδικασία ή έχει εκδοθεί 
απόφαση αναγκαστικής εκκαθάρισης ή αναγκαστικής 
διαχείρισης ή πτωχευτικού συμβιβασμού, εάν πεισθεί ότι 
δεν υπάρχουν προοπτικές ικανοποιητικής χρηματοοικο¬ 
νομικής ανάκαμψης μέσα σε εύλογο χρονικό διάστημα. 

13. Ενημερώνει την Ευρωπαϊκή Επιτροπή εντός των 
προβλεπόμενων προθεσμιών για την περίπτωση έκ¬ 
δοσης, αναστολής, ανάκλησης ή τροποποίησης άδειας 
σιδηροδρομικής επιχείρησης. 

14. Εφαρμόζει τις σχετικές διαδικασίες για τον έλεγ¬ 
χο των σιδηροδρομικών επιχειρήσεων που εκτελούν ή 
προτίθενται να εκτελέσουν επιβατικές υπηρεσίες, ως 
προς την κάλυψη των κριτηρίων για την μη ανατροπή 
της οικονομικής ισορροπίας των υφισταμένων συμβά¬ 
σεων παροχής δημόσιας υπηρεσίας στο εντόςτης ελλη¬ 
νικής επικράτειας τμήμα της διεθνούς διαδρομής, μετά 
από σχετικό αίτημα ενδιαφερομένου έχοντος έννομο 
συμφέρον και μεριμνά σε συνεργασία με το Υπουργείο 
Υποδομών και Μεταφορών για την επιβολή μέτρων περι¬ 
ορισμού της πρόσβασης, εφόσον κριθεί ότι απαιτούνται. 

15. Ελέγχει τις σιδηροδρομικές επιχειρήσεις που λαμ¬ 
βάνουν δημόσια κονδύλια για δραστηριότητες που 
αφορούν την παροχή υπηρεσιών μεταφοράς ως κοινω¬ 
φελούς υπηρεσίας, ως προς την τήρηση και δημοσίευση 
ξεχωριστών λογαριασμών αποτελεσμάτων χρήσεως και 
ισολογισμών για τις υπηρεσίες σιδηροδρομικής μεταφο¬ 
ράς εμπορευμάτων/επιβατών. 

16. Ελέγχει την τήρηση της εφαρμογής του Κανονι¬ 
σμού (ΕΚ) 1371/2007, σχετικά με τα δικαιώματα και τις 
υποχρεώσεις των επιβατών σιδηροδρομικών γραμμών 
και λαμβάνει τα αναγκαία μέτρα για την εξασφάλιση των 
δικαιωμάτων των επιβατών. 

17. Εξετάζει καταγγελίες επιβατών για παραβίαση των 
διατάξεων του Κανονισμού (ΕΚ) 1371/2007, σχετικά με 
τα δικαιώματα και τις υποχρεώσεις των επιβατών σιδη¬ 
ροδρομικών γραμμών. Ζητά πληροφορίες από σιδηρο¬ 
δρομικές επιχειρήσεις, πωλητές εισιτηρίων, υπεύθυνους 
σταθμών, επιβάτες και τυχόν τρίτα μέρη που εμπλέκο¬ 
νται προς εξέταση της υποβληθείσας καταγγελίας. 

18. Παρακολουθεί και ελέγχει την τήρηση από τα 
εμπλεκόμενα μέρη (σιδηροδρομικές επιχειρήσεις, δι¬ 
αχειριστή υποδομής, υπεύθυνους σταθμών, πωλητές 
εισιτηρίων, ταξιδιωτικούς πράκτορες) των υποχρεώσεών 
τους σχετικά με συμβάσεις μεταφοράς, την παύση λει¬ 
τουργίας διεθνών γραμμών, την παροχή ταξιδιωτικών 
πληροφοριών προ του ταξιδιού και κατά τη διάρκεια 
του ταξιδιού, τη διαθεσιμότητα εισιτηρίων, εισιτήρια απ' 
ευθείας μεταφοράς και κρατήσεις εισιτηρίων βάσει του 
Κανονισμού (ΕΚ) 1371/2007. 

19. Παρακολουθεί και ελέγχει την τήρηση από τα 
εμπλεκόμενα μέρη των υποχρεώσεών τους σχετικά με 
την ασφάλιση των επιβατών, τις αποσκευές τους και τη 
χορήγηση προκαταβολών σε περιπτώσεις ζημίας, τις 
καθυστερήσεις δρομολογίων, απώλειες ανταπόκρισης, 
ακυρώσεις δρομολογίων και καταβολή ανάλογων απο¬ 
ζημιώσεων. 

20. Παρακολουθεί και ελέγχει την τήρηση από τις Σι¬ 
δηροδρομικές Επιχειρήσεις της υποχρέωσής τους για 
συνδρομή κάθε επιβάτη που ζητεί αποζημίωση για ζημία 
από τρίτους. 

21. Παρακολουθεί και ελέγχει την τήρηση από τα 
εμπλεκόμενα μέρη των υποχρεώσεών τους έναντι των 
Ατόμων Με Αναπηρία (ΑμεΑ) και των Ατόμων Με Μει¬ 
ωμένη Κινητικότητα (ΑΜΚ) (θέσπιση κανόνων πρόσβα¬ 
σης, παροχή πληροφοριών, εξασφάλιση πρόσβασης στο 
σταθμό και στις λοιπές υποδομές, παροχή συνδρομής 
στο σταθμό και στην αμαξοστοιχία, αποζημίωση για 
απώλεια εξοπλισμού μετακίνησης). 

22. Παρακολουθεί και ελέγχει την τήρηση από τα 
εμπλεκόμενα μέρη των υποχρεώσεών τους σχετικά με τη 
λήψη μέτρων ασφαλείας για τη διασφάλιση της προσω¬ 
πικής ασφάλειας των επιβατών, την ύπαρξη και τήρηση 
μηχανισμού διεκπεραίωσης παραπόνων των επιβατών 
και τη δημοσιοποίηση ετήσιων στατιστικών στοιχείων, 
τον καθορισμό προτύπων ποιότητας υπηρεσιών, την 
εφαρμογή συστήματος διαχείρισης ποιότητας και για 
δημοσίευση ετήσιας έκθεσης επίδοσης αναφορικά με 
τα πρότυπα ποιότητας υπηρεσιών. 

23. Εισηγείται στον Προϊστάμενο της Μονάδας τη διε- 
ρεύνηση ενεργοποίησης της διαδικασίας Ακρόασης για 
θέματα αρμοδιότητάς του. 

24. Αναζητά τις βέλτιστες πρακτικές (όθ5ΐ ριτιεΐίεθΞ) και 
διαδικασίες που ακολουθούνται στην Ευρωπαϊκή Ένωση 
και γενικότερα διεθνώς για θέματα αρμοδιότητάς της. 

β) Τμήμα Εποπτείας Διαχειριστή Σιδηροδρομικής 
Υποδομής και Φορέων Εκμετάλλευσης Εγκαταστάσε¬ 
ων Υπηρεσιών 

1. Ελέγχει και εισηγείται στο αρμόδιο όργανο της ΡΑΣ 
για τις συμφωνίες - πλαίσιο μεταξύ του διαχειριστή 
υποδομής και των σιδηροδρομικών επιχειρήσεων του 
άρθρου 42 του ν. 4408/2016. 

2. Εξετάζει και διερευνά αναφορές, καταγγελίες και 
προσφυγές αιτούντων (όπως αυτοί ορίζονται στην περ. 
19 του άρθ. 3 του ν. 4408/2016), που ενδεχομένως, έ¬ 
χουν υποστεί άδικη ή διακριτική μεταχείριση ή έχουν με 
οποιονδήποτε άλλον τρόπο αδικηθεί, ιδιαιτέρως εναντί¬ 
ον αποφάσεων του Διαχειριστή Υποδομής, ιδίως σχετικά 
με τη Δήλωση Δικτύου, τα κριτήρια που αυτή περιέχει, 
τη διαδικασία κατανομής και τα αποτελέσματά της, το 
καθεστώς χρέωσης, το επίπεδο ή τη διάρθρωση των 
τελών υποδομής που απαιτούνται ή μπορεί να απαιτού¬ 
νται να καταβληθούν, τις ρυθμίσεις για την πρόσβαση 
σύμφωνα με το άρθρο 10 επόμενα του ν. 4408/2016, 
τις συμφωνίες - πλαίσιο, όπως αυτές ορίζονται στην 
περίπτωση 23 του άρθρου 3 και στο άρθρο 42 του 
ν. 4408/2016. 

3. Εξασφαλίζει, σε συνεργασία με τοΤμήμα Ασφάλειας, 
την ισότιμη και χωρίς διακρίσεις πρόσβαση στα εκπαι¬ 


δευτικά κέντρα και στα πρόσωπα παροχής εκπαίδευσης 
στο πλαίσιο της εφαρμογής του ν. 3911 /2011. 

4. Εξασφαλίζει ότι τα τέλη που επιβάλλονται από το 
διαχειριστή υποδομής συμφωνούν με τα άρθρα 29-37 
του ν. 4408/2016 και δεν εισάγουν διακρίσεις. 

5. Υποστηρίζει την Ολομέλεια στις διαδικασίες δια¬ 
πραγμάτευσης μεταξύ σιδηροδρομικών επιχειρήσεων 
και του Διαχειριστή υποδομής σχετικά με το επίπεδο των 
τελών χρήσεως της υποδομής σύμφωνα με την παρ. 4 
του άρθρου 28 του ν. 3891/2010 όπως ισχύει. 

6. Ελέγχει το περιεχόμενο, την ακρίβεια και την πληρό¬ 
τητα της Δήλωσης Δικτύου του διαχειριστή υποδομής, 
όπως περιγράφεται στο Παράρτημα IV του άρθρου 62 
του ν. 4408/2016. 

7. Ελέγχει τα γενικά χαρακτηριστικά της χωρητικότη¬ 
τας υποδομής που διατίθεται στις σιδηροδρομικές επι¬ 
χειρήσεις σύμφωνα με το Παράρτημα IV του άρθρου 62 
του ν. 4408/2016 και σε περίπτωση κορεσμού ή ανεπάρ¬ 
κειας χωρητικότητας, εποπτεύει το Σχέδιο ανάπτυξης/ 
βελτίωσης χωρητικότητας (όπως ορίζεται στην περ. 21 
του άρθρου 3 του ν. 4408/2016) που προτείνεται/καταρ- 
τίζεται από το διαχειριστή υποδομής. 

8. Διαχειρίζεται θέματα που αφορούν σε περιπτώσεις 
προσφυγής επί αρνήσεως παροχής χωρητικότητας υπο¬ 
δομής ή επί των όρων προσφοράς χωρητικότητας. 

9. Ελέγχει τους κανόνες κατανομής χωρητικότητας που 
καθιερώνει ο διαχειριστής υποδομής, τους οποίους είναι 
υποχρεωμένος να κοινοποιεί στη ΡΑΣ και αξιολογεί εάν 
διασφαλίζεται η δίκαιη και χωρίς διακρίσεις κατανομή 
χωρητικότητας, σύμφωνα με το κοινοτικό δίκαιο. 

10. Συνεργάζεται με τους αντίστοιχους φορείς των 
άλλων κρατών - μελών της Ε.Ε., προκειμένου να επι¬ 
τυγχάνεται ο συντονισμός των αρχών που θα εφαρμό¬ 
ζονται και των αποφάσεων που θα λαμβάνονται σε όλα 
τα θέματα που άπτονται του ελεύθερου ανταγωνισμού 
και της λειτουργίας της σιδηροδρομικής αγοράς, όπως 
η εξασφάλιση ίσων όρων πρόσβασης στους σιδηροδρο¬ 
μικούς εμπορευματικούς διαδρόμους, η διευκόλυνση 
των διασυνοριακών διελεύσεων, η διερεύνηση καταγγε¬ 
λιών που αφορούν διεθνείς υπηρεσίες σιδηροδρομικών 
μεταφορών, ο προσδιορισμός του κύριου σκοπού μιας 
διεθνούς υπηρεσίας μεταφοράς επιβατών κ.ά. και υπο¬ 
βάλλει σχετικό ενημερωτικό έγγραφο στην Ολομέλεια 
της ΡΑΣ. 

11. Συμμετέχει στις συναντήσεις των αρμόδιων φορέ¬ 
ων επί θεμάτων του Εμπορευματικού Διαδρόμου Ανα¬ 
τολή/Ανατολική Μεσόγειος (Οιίθπϊ Ε35ΐ-Μθά Οοπϊάοΐ'- 
ΟΕΜ) και ελέγχει κατόπιν καταγγελιών, ή αυτεπαγγέλτως 
το Έγγραφο Πληροφοριών Διαδρόμου των Διαχειριστών 
Υποδομής, οι οποίοι συμμετέχουν στο Σιδηροδρομικό 
Διάδρομο Ανατολή/Ανατολική Μεσόγειος (Οιίθπϊ Ε35ϊ- 
Μθά (ΖοπΊάοΓ-ΟΕΜ), σύμφωνα με τον Ευρωπαϊκό Κανο¬ 
νισμό (ΕΕ) 913/2010 όπως τροποποιήθηκε από τον (ΕΕ) 
1316/2013 και υποβάλλει σχετικό ενημερωτικό έγγραφο 
στην Ολομέλεια της ΡΑΣ. 

12. Ζητά από τις ομόλογες Αρχές άλλων κρατών-με- 
λών και αντίστοιχα μεριμνά για τη συγκέντρωση των 
στοιχείων που θα ζητηθούν από αυτές, στο πλαίσιο 
διερεύνησης ζητημάτων διεθνών εμπορευματικών δι- 

αδρόμων, κατά τον (ΕΕ) 913/2010, όπως ισχύει και υπο¬ 
βάλλει σχετικό ενημερωτικό έγγραφο στην Ολομέλεια 
της ΡΑΣ. 

13. Εισηγείται στο αρμόδιο όργανο της ΡΑΣ δείκτες 
αναφοράς για την αποτελεσματικότητα κόστους του δι¬ 
αχειριστή υποδομής, παρακολουθεί την εφαρμογή τους 
και αξιολογεί τις επιδόσεις του διαχειριστή υποδομής 
συγκριτικά με δίκτυα άλλων κρατών-μελών. 

14. Παρέχει μη δεσμευτική γνώμη στο επιχειρησιακό 
σχέδιο του διαχειριστή υποδομής για την συμβατική 
συμφωνία του άρθρου 30.2 του ν. 4408/2016 και του 
σχεδίου βελτίωσης χωρητικότητας του άρθρου 50 του 
ιδίου νόμου. 

15. Παρακολουθεί την εφαρμογή του πολυετούς συμ¬ 
βολαίου μεταξύ Κράτους και διαχειριστή υποδομής, 
ενημερώνει τα συμβαλλόμενα μέρη υποβάλλοντας 
προτάσεις ή υποδείξεις σε περίπτωση διαπίστωσης 
αποκλίσεων και διαμεσολαβεί μεταξύ των μερών σε 
περίπτωση διαφοράς. 

16. Διαμεσολαβεί κατ' εντολή της Ολομέλειας της 
ΡΑΣ μεταξύ Κράτους και διαχειριστή υποδομής, στην 
περίπτωση αναδιαπραγμάτευσηςτου μεταξύ τους συμ¬ 
βολαίου, λόγω υπέρβασης ελλείμματος του διαχειριστή 
υποδομής. 

17. Κάνει υποδείξεις ή συστάσεις στους συμβαλλό¬ 
μενους σε σχέση με οποιαδήποτε ζήτημα αφορά στο 
πολυετές συμβόλαιο. 

18. Συμμετέχει στη διαμόρφωση του συστήματος 
παροχής κινήτρων στο διαχειριστή υποδομής για τη 
μείωση του κόστους χρέωσης της υποδομής και του 
επιπέδου τελών πρόσβασης και εποπτεύει την εφαρ¬ 
μογή του εν λόγω συστήματος, εισηγούμενο σχετικά, 
μέσω του αρμοδίου οργάνου της ΡΑΣ, προς τον Υπουργό 
Υποδομών και Μεταφορών και στον Υπουργό Οικονομι¬ 
κών. Παράλληλα, αναλαμβάνει την εποπτεία εφαρμογής 
του συστήματος αυτού, υποβάλλοντας σχετικές εκθέσεις 
στους ως άνω Υπουργούς. 

19. Ελέγχει την ετήσια οικονομική έκθεση του διαχειρι¬ 
στή υποδομής και το συσχετισμό της προϋπολογισμένης 
επιδότησης έναντι του πραγματικού ελλείμματος. 

20. Υποστηρίζει την επιτροπή επίλυσης διαφορών με¬ 
ταξύ Δημοσίου και διαχειριστή υποδομής, όταν απαιτη¬ 
θεί η σύστασή της, κατά τον τρόπο και τη διαδικασία που 
θα κρίνει κατάλληλο σύμφωνα με τις αρχές της ισότητας 
και της δικαιοσύνης. 

21. Εξετάζει την πληρότητα/δομή του συστήματος επι¬ 
δόσεων που εφαρμόζει ο διαχειριστής υποδομής και 
παρακολουθεί και ελέγχει την εφαρμογή του. 

22. Δύναται να διενεργεί ελέγχους ή να αναθέτει ελέγ¬ 
χους των διαχειριστών υποδομής, των φορέων εγκατα¬ 
στάσεων για την παροχή υπηρεσιών και, όπου απαιτείται 
των σιδηροδρομικών επιχειρήσεων, για να επαληθευτεί 
η συμμόρφωση με διατάξεις περί λογιστικού διαχωρι¬ 
σμού. 

23. Εποπτεύει τους Φορείς Εκμετάλλευσης Εγκαταστά¬ 
σεων για την παροχή υπηρεσιών προς τις σιδηροδρο¬ 
μικές επιχειρήσεις για την ισότιμη και χωρίς διακρίσεις 
πρόσβαση στις εγκαταστάσεις και στις υπηρεσίες που 
παρέχονται σ' αυτές. 


24. Ορίζει προθεσμία απάντησης σε αιτήματα αιτού- 
ντων σιδηροδρομικών επιχειρήσεων για πρόσβαση και 
παροχή υπηρεσιών στις εγκαταστάσεις παροχής υπη¬ 
ρεσιών. 

25. Εισηγείται στον Προϊστάμενο της Μονάδαςτη διε- 
ρεύνηση ενεργοποίησηςτης διαδικασίας Ακρόασης για 
θέματα αρμοδιότητάς του. 

26. Αναζητά τις βέλτιστες πρακτικές (6θ5ΐ ρΓ3εΐίςθ5) και 
διαδικασίες που ακολουθούνται στην Ευρωπαϊκή Ένωση 
και γενικότερα διεθνώς για θέματα αρμοδιότητάς της. 

2. Μονάδα Ασφάλειας Σιδηροδρόμων και Διαλειτουρ- 
γικότητας 

ί) Η Μονάδα Ασφάλειας Σιδηροδρόμων και Διαλει- 
τουργικότητας ασκεί τις αρμοδιότητες της Εθνικής Αρχής 
για την Ασφάλεια των Σιδηροδρόμων/Αρχής Ασφάλειας 
Σιδηροδρομικών Μεταφορών που απορρέουν από το 
ν. 4199/2013 (Α' 216), το π.δ. 160/2007 (Α'201) όπως ισχύ¬ 
ει, το ν. 3911/2011 (ΑΊ2) όπως ισχύει, το π.δ. 104/2010 
(Α' 181) όπως ισχύει και την αντίστοιχη ευρωπαϊκή νο¬ 
μοθεσία. 

ϋ) Επίσης, η Μονάδα εκτελεί τα καθήκοντα της 
«Αρμόδιας Αρχής» του Κανονισμού σχετικά με τις δι¬ 
εθνείς σιδηροδρομικές μεταφορές επικίνδυνων εμπο¬ 
ρευμάτων (ΒΙΦ) της κοινής υπουργικής απόφασης 
Γ1/20655/2897/2015 (Β' 1495), όπως ισχύει καθώς και 
τις αρμοδιότητες της «Αρμόδιας Αρχής» για τους σιδηρο¬ 
δρόμους και τις αυτοκινητάμαξες της κοινής υπουργικής 
απόφασης Δ13/0/121/2007 (Β' 53), όπως ισχύει. 

ίϋ) Ειδικότερα, η Μονάδα Ασφάλειας Σιδηροδρόμων 
και Διαλειτουργικότητας στο πλαίσιο της ασφάλειας 
σιδηροδρόμων έχει την ευθύνη της διαχείρισης, του 
ελέγχου και της εποπτείας θεμάτων που σχετίζονται με 
τους Εθνικούς Κανόνες Ασφάλειας, την έγκριση ασφά¬ 
λειας του Διαχειριστή της Υποδομής, την πιστοποίηση 
ασφάλειας των Σιδηροδρομικών Επιχειρήσεων, την 
αδειοδότηση και την πιστοποίηση των μηχανοδηγών, 
την πιστοποίηση των Φορέων Υπευθύνων για τη Συντή¬ 
ρηση εμπορευματικών φορταμαξών, την πιστοποίηση 
των φορέων λειτουργιών συντήρησης καθώς επίσης και 
θεμάτων διεθνών σιδηροδρομικών μεταφορών επικίν¬ 
δυνων εμπορευμάτων. 

Στο πλαίσιο της διαλειτουργικότητας, η Μονάδα 
Ασφάλειας Σιδηροδρόμων και Διαλειτουργικότητας 
εφαρμόζει την προβλεπόμενη ελληνική και ευρωπαϊκή 
νομοθεσία για τη διάκριση του σιδηροδρομικού συ¬ 
στήματος σε υποσυστήματα και τον προσδιορισμό των 
βασικών απαιτήσεων που αυτά οφείλουν να πληρούν. 
Αυτό εξασφαλίζεται με τις Τεχνικές Προδιαγραφές Δι- 
αλειτουργικότητας (ΤΠΔ), που απαρτίζονται από πρό¬ 
τυπες προδιαγραφές για κάθε Δομικό και Λειτουργικό 
υποσύστημα. Επίσης, είναι αρμόδια για την εφαρμογή 
της νομοθεσίας σχετικά με τα ληπτέα μέτρα κατά της εκ¬ 
πομπής αερίων και σωματιδιακών ρύπων προερχόμενων 
από κινητήρες εσωτερικής καύσης που τοποθετούνται 
σε μη οδικά κινητά μηχανήματα, ώστε να επιτυγχάνεται 
ο περιορισμός ή η μείωση της ρύπανσης του περιβάλ¬ 
λοντος. 

ίν) Συμμετέχει υποχρεωτικά δια του Προϊσταμένου της 
στις διαδικασίες που προβλέπονται από τον Κανονισμό 

Ακροάσεων για θέματα που άπτονται της ασφάλειας και 
διαλειτουργικότητας των σιδηροδρόμων. 

ν) Τέλος διαχειρίζεται καταγγελίες/προσφυγές που 
υποβάλλονται στην ΡΑΣ για θέματα ασφάλειας σιδηρο¬ 
δρόμων, όπως αναλυτικά περιγράφεται στην σχετική 
διαδικασία και τον Κανονισμό Ακροάσεων της ΡΑΣ. 

Επιχειρησιακοί στόχοι της Μονάδας Ασφάλειας Σιδη¬ 
ροδρόμων και Διαλειτουργικότητας είναι: 

Η συμβολή, με τη συνεργασία όλων εμπλεκόμενων 
μερών, στην εξασφάλιση της ανάπτυξης και της βελτί¬ 
ωσης της ασφάλειας του σιδηροδρομικού συστήματος 
καθώς και στην πρόσβαση στην αγορά των σιδηροδρο¬ 
μικών μεταφορών σε όσους παρέχουν σιδηροδρομικές 
υπηρεσίες. 

Η εξασφάλιση τήρησης της νομοθεσίας σχετικά με τον 
καθορισμό του βέλτιστου επιπέδου τεχνικής εναρμόνι¬ 
σης και τη διευκόλυνση, τη βελτίωση και ανάπτυξη διε¬ 
θνών σιδηροδρομικών δρομολογίων εντός της ένωσης 
και με τρίτες χώρες. Με αυτό τον τρόπο εξασφαλίζεται 
η σταδιακή δημιουργία της εσωτερικής αγοράς εξοπλι¬ 
σμού και υπηρεσιών για την κατασκευή, την ανακαίνιση, 
την αναβάθμιση και τη λειτουργία του ενωσιακού σιδη¬ 
ροδρομικού συστήματος. 

Η Μονάδα Ασφάλειας Σιδηροδρόμων και Διαλειτουρ- 
γικότητας διαρθρώνεται στα ακόλουθα δύο τμήματα: 

α) Τμήμα Ασφάλειας Σιδηροδρόμων 

1. Καθιερώνει διαδικασίες/Οδηγούς για τον τρόπο υπο¬ 
βολής αιτήσεων διαχειριστή υποδομής και σιδηροδρο¬ 
μικών επιχειρήσεων για χορήγηση εγκρίσεων ασφάλειας 
και πιστοποιητικών ασφαλείας αντίστοιχα (απαιτούμενα 
δικαιολογητικά, οδηγίες υποβολής, προϋποθέσεις χο¬ 
ρήγησης κ.λπ.). 

2. Αξιολογεί τη συμμόρφωση της Αίτησης και του υπο¬ 
βαλλόμενου φακέλου με τα απαραίτητα δικαιολογητικά 
προκειμένου να εισηγηθεί την έκδοση και τη χορήγηση 
της έγκρισης ασφάλειας του διαχειριστή υποδομής και 
προχωρά εντός της προβλεπόμενης προθεσμίας στην 
χορήγηση έγκρισης ασφάλειας εφόσον καλύπτονται οι 
προβλεπόμενες προϋποθέσεις. 

3. Αξιολογεί τη συμμόρφωση της Αίτησης και του υπο¬ 
βαλλόμενου φακέλου με τα απαραίτητα δικαιολογητικά 
προκειμένου να εισηγηθεί την έκδοση και τη χορήγηση 
πιστοποιητικών ασφάλειας σε κάθε αιτούσα σιδηροδρο¬ 
μική επιχείρηση και προχωρά, εντός της προβλεπόμενης 
προθεσμίας, στη χορήγηση πιστοποιητικών ασφάλειας 
εφόσον καλύπτονται οι προβλεπόμενες προϋποθέσεις. 

4. Σε περίπτωση σιδηροδρομικής επιχείρησης που έχει 
λάβει ήδη πιστοποιητικά ασφαλείας από αρμόδια αρχή 
κράτους μέλους της Ευρωπαϊκής Ένωσης και σκοπεύει 
να εκτελέσει υπηρεσίες σιδηροδρομικών μεταφορών 
στην Ελλάδα, χορηγεί πιστοποιητικό ασφαλείας μέρους 
Β. Επίσης, χορηγεί συμπληρωματική πιστοποίηση και σε 
σιδηροδρομικές επιχειρήσεις που έχουν πιστοποιηθεί 
για συγκεκριμένο τμήμα της εθνικής σιδηροδρομικής 
υποδομής και θέλουν να επεκτείνουν τις δραστηριότη¬ 
τες τους και αλλού. 

5. Αξιολογεί την υποβαλλόμενη αίτηση μετά απαραί¬ 
τητα δικαιολογητικά για την έκδοση και τη χορήγηση 
πιστοποιητικού Υπεύθυνου για τη Συντήρηση Φορέα 


(ΥΣΦ) εμπορευματικών φορταμαξών σε κάθε αιτούντα 
και προχωρά στη συνέχεια, στην εισήγηση στο αρμόδιο 
όργανο της ΡΑΣ, για την έκδοση και τη χορήγηση σχετι¬ 
κού πιστοποιητικού λειτουργιών συντήρησης, εφόσον 
καλύπτονται οι προβλεπόμενες προϋποθέσεις. 

6. Συμβάλλει στη χάραξη στρατηγικής, καταρτίζει, ει- 
σηγείται στο αρμόδιο όργανο της ΡΑΣ και εφαρμόζει το 
ετήσιο σχέδιο εποπτείας για το διαχειριστή υποδομής και 
τις σιδηροδρομικές επιχειρήσεις, το οποίο και κοινοποιεί 
στα ενδιαφερόμενο μέρη. Στο πλαίσιο εφαρμογής του 
σχεδίου εποπτείας, εισηγείται στο αρμόδιο όργανο της 
ΡΑΣ τη σύνθεση της ομάδας ελέγχου ή επιθεώρησης. 

7. Εισηγείται στο αρμόδιο όργανο της ΡΑΣ την έκδοση 
διαδικασίας/οδηγού εφαρμογής σχετικά με τη διενέρ¬ 
γεια των εποπτικών δραστηριοτήτων της ΡΑΣ καθώς και 
της διαδικασίας προσφυγών ενώπιον της ΡΑΣ κατά απο- 
φάσεών της κατά την άσκηση των εποπτικών της δρα¬ 
στηριοτήτων, σύμφωνα με το κανονιστικό πλαίσιο της 
ΡΑΣ για την παρακολούθηση των επιδόσεων ασφαλείας. 

8. Μεριμνά για τη δημοσίευση της διαδικασίας/οδηγού 
εφαρμογής σχετικά με τη διενέργεια των εποπτικών δρα¬ 
στηριοτήτων της ΡΑΣ και της διαδικασίας προσφυγών 
στην ιστοσελίδα της ΡΑΣ. 

9. Εποπτεύει το διαχειριστή υποδομής στον οποίο 
έχει χορηγήσει έγκριση ασφάλειας, διενεργώντας τα¬ 
κτικούς ή και έκτακτους ελέγχους, επιθεωρήσεις και 
έρευνες σύμφωνα με το κανονιστικό πλαίσιο της ΡΑΣ 
για την παρακολούθηση των επιδόσεων ασφαλείας. Η 
έγκριση ασφαλείας μπορεί να αναθεωρείται όταν πραγ¬ 
ματοποιούνται ουσιαστικές μεταβολές του κανονιστικού 
πλαισίου της ασφαλείας και να ενημερώνεται για ουσι¬ 
ώδεις μεταβολές στην κατασκευή της υποδομής, ή στις 
αρχές της λειτουργίας και συντήρησηςτης υποδομής με 
μέριμνα του Διαχειριστή υποδομής. 

10. Εποπτεύει τις σιδηροδρομικές επιχειρήσεις στις 
οποίες έχει χορηγήσει πιστοποιητικά ασφάλειας, διενερ¬ 
γώντας τακτικούς ή και έκτακτους ελέγχους, επιθεωρή¬ 
σεις και έρευνες σύμφωνα με το κανονιστικό πλαίσιο της 
ΡΑΣ για την παρακολούθηση των επιδόσεων ασφαλείας. 

11. Παρακολουθεί και διενεργεί ελέγχους, τακτικούς ή 
και έκτακτους, στους φορείς στους οποίους έχει χορη¬ 
γηθεί πιστοποιητικό ΥΣΦ εμπορευματικών φορταμαξών 
ή/και πιστοποιητικό λειτουργιών συντήρησης για τη δι¬ 
απίστωση τήρησης των όρων και των προϋποθέσεων 
πιστοποίησης των φορέων αυτών. 

12. Εξετάζει τις αιτήσεις των φορέων στους οποίους 
έχει χορηγηθεί πιστοποιητικό ΥΣΦ εμπορευματικών 
φορταμαξών ή/και πιστοποιητικό λειτουργιών συντή¬ 
ρησης στις περιπτώσεις μεταβίβασης, εκποίησης ή πα¬ 
ραχώρησης των προαναφερθέντων πιστοποιητικών, 
προτείνοντας έγκριση ή απόρριψη των αιτήσεων αυτών. 

13. Εισηγείται στο αρμόδιο όργανο της ΡΑΣ την ανά¬ 
κληση της έγκρισης ασφάλειας η οποία πραγματοποιεί¬ 
ται με αιτιολογημένη απόφασή της ΡΑΣ, σε περίπτωση 
που διαπιστώσει ότι ο διαχειριστής υποδομής δεν πλη¬ 
ροί πλέον τους όρους της έγκρισης ασφάλειας. 

14. Εισηγείται στο αρμόδιο όργανο της ΡΑΣ την αφαί¬ 
ρεση των πιστοποιητικών ασφαλείας εφόσον διαπι¬ 
στωθεί ότι ο κάτοχός τους δεν τα χρησιμοποίησε για το 

σκοπό για τον οποίο είχαν εκδοθεί επί ένα έτος μετά τη 
χορήγηση τους. 

15. Εισηγείται στο αρμόδιο όργανο της ΡΑΣ την ανανέ¬ 
ωση της έγκρισης ασφάλειαςτου διαχειριστή υποδομής 
και των πιστοποιητικών ασφαλείας των σιδηροδρομικών 
επιχειρήσεων σε διαστήματα, τα οποία δεν υπερβαίνουν 
τα 5 έτη, μετά από αίτηση του διαχειριστή υποδομής και 
των σιδηροδρομικών επιχειρήσεων. 

16. Εισηγείται στο αρμόδιο όργανο της ΡΑΣ την ανανέ¬ 
ωση, την τροποποίηση, τον περιορισμό, την αναστολή 
και την ανάκληση, εφόσον συντρέχουν λόγοι, των ως 
άνω αναφερόμενων πιστοποιητικών. 

17. Ενημερώνει τον Οργανισμό Σιδηροδρόμων της 
Ευρωπαϊκής Ένωσης εντός των προβλεπόμενων προ¬ 
θεσμιών για τις εγκρίσεις ασφάλειας, τα πιστοποιητικά 
ασφαλείας και τα πιστοποιητικά ΥΣΦ εμπορευματικών 
φορταμαξών που έχουν εκδοθεί, ανανεωθεί, τροποποι¬ 
ηθεί ή ανακληθεί. 

18. Ελέγχει και εισηγείται στο αρμόδιο όργανο της 
ΡΑΣ την έγκριση του υποβαλλόμενου από τον ΟΣΕ στην 
αρχή κάθε έτους, προγράμματος εκπαίδευσης και προ¬ 
γράμματος εξετάσεων αναφορικά με την κατάρτιση του 
προσωπικού του διαχειριστή υποδομής και των σιδηρο¬ 
δρομικών επιχειρήσεων το οποίο (προσωπικό) επιτελεί 
βασικά καθήκοντα ασφάλειας. 

19. Διασφαλίζει στις σιδηροδρομικές επιχειρήσεις που 
υποβάλλουν αίτηση για πιστοποιητικό ασφάλειας καθώς 
επίσης και στο διαχειριστή υποδομής και το προσωπικό 
που επιτελεί βασικά καθήκοντα ασφάλειαςτη δίκαιη και 
άνευ διακρίσεων πρόσβαση στις εγκαταστάσεις κατάρ¬ 
τισης του ΟΣΕ Α.Ε. 

20. Παρακολουθεί, προωθεί και, όταν κρίνεται αυτό 
αναγκαίο, εισηγείται στο αρμόδιο όργανο της ΡΑΣ την 
επιβολή νέων κανόνων ή τροποποιήσεων του κανονι¬ 
στικού πλαισίου ασφαλείας, συμπεριλαμβανομένου του 
συστήματος εθνικών κανόνων ασφαλείας. 

21. Συμμετέχει ενεργά στην ανταλλαγή πληροφοριών 
και εμπειριών με τις αρμόδιες Αρχές των άλλων κρατών 
μελών, προκειμένου να εναρμονίζει τα κριτήρια που 
χρησιμοποιούν για τη λήψη των αποφάσεών τους σε 
ολόκληρη την Κοινότητα. 

22. Δημοσιεύει στην Εφημερίδα της Κυβερνήσεως 
και στην ιστοσελίδα της ΡΑΣ τη διαδικασία απόκτησης 
αδείας μηχανοδηγού, την παρακολουθεί και την επικαι- 
ροποιεί εφόσον χρειασθεί. 

23. Δημοσιεύει, με τη συνεργασία του Τμήματος Επο- 
πτείας Διαχειριστή Σιδηροδρομικής Υποδομής και Φο¬ 
ρέων Εκμετάλλευσης Εγκαταστάσεων Υπηρεσιών, στην 
Εφημερίδα της Κυβερνήσεως και στην ιστοσελίδα της 
ΡΑΣ τη διαδικασία πιστοποίησης επάρκειας των εκπαι¬ 
δευτών μηχανοδηγών και υποψηφίων μηχανοδηγών, τη 
διαδικασία αναγνώρισης των εξεταστών μηχανοδηγών 
και υποψηφίων μηχανοδηγών, τις παρακολουθεί και τις 
επικαιροποιεί εφόσον χρειασθεί. 

24. Οργανώνει και διενεργεί τις εξετάσεις για την από¬ 
κτηση άδειας μηχανοδηγού. 

25. Εισηγείται στο αρμόδιο όργανο της ΡΑΣ για την 
έκδοση και την ανανέωση αδειών μηχανοδηγού, την 


προσαρμογή υφιστάμενων αδειών στα πρόσφατα δε¬ 
δομένα και χορηγεί αντίγραφα αδειών. 

26. Διεξάγει ελέγχους επί των συρμών και επιθεωρήσεις 
σχετικά με την τήρηση των διατάξεων του ν. 3911 /2011 
από τους μηχανοδηγούς, τις σιδηροδρομικές επιχειρή¬ 
σεις, τους διαχειριστές υποδομής, τους εξεταστές και 
τα εκπαιδευτικά κέντρα, συντάσσει σχετικές εκθέσεις 
και εισηγείται, στο αρμόδιο όργανο της ΡΑΣ, την επιβο¬ 
λή στη σιδηροδρομική επιχείρηση ή στον διαχειριστή 
υποδομής των προβλεπόμενων κυρώσεων με ειδικά 
αιτιολογημένη απόφασή της ΡΑΣ, εφόσον διαπιστώσει 
τις αναφερόμενες στην παράγραφο 2 και 5 του άρθρου 
29 του ν. 3911/2011, παραβάσεις. 

27. Δύναται να διενεργεί ελέγχους για μηχανοδηγό 
που προκάλεσε ατύχημα ή συμβάν επί του συνόλου των 
προϋποθέσεων του άρθρου 13 του ν. 3911/2011, μετά 
από ενημέρωση από την Επιτροπή Διερεύνησης Σιδη¬ 
ροδρομικών Ατυχημάτων και Συμβάντων. 

28. Αξιολογεί τις σχετικές αιτήσεις και εισηγείται στο 
αρμόδιο όργανο της ΡΑΣ την αναγνώριση ιατρών οι 
οποίοι διενεργούν τις απαιτούμενες εξετάσεις στους 
μηχανοδηγούς και υποψήφιους μηχανοδηγούς. 

29. Διασφαλίζει τη διενέργεια των προβλεπόμενων 
περιοδικών εξετάσεων ή/και δοκιμασιών των κατόχων 
αδειών μηχανοδηγού. 

30. Αξιολογεί τη συμμόρφωση της Αίτησης και του 
υποβαλλόμενου φακέλου με τα απαραίτητα δικαιολο- 
γητικά προκειμένου να εισηγηθεί την έκδοση και τη 
χορήγηση δήλωσης αναγνώρισης σε κάθε αιτούμενο 
εκπαιδευτικό κέντρο μηχανοδηγών και υποψηφίων 
μηχανοδηγών και προχωρά, εντός της προβλεπόμενης 
προθεσμίας, στη χορήγηση δήλωσης αναγνώρισης εφό¬ 
σον καλύπτονται οι προβλεπόμενες προϋποθέσεις. 

31. Εισηγείται στο αρμόδιο όργανο της ΡΑΣ την ανανέ¬ 
ωση, την τροποποίηση, την αναστολή και την ανάκληση, 
εφόσον συντρέχουν λόγοι, των ως άνω αναφερόμενων 
δηλώσεων αναγνώρισης εκπαιδευτικών κέντρων μηχα¬ 
νοδηγών και υποψηφίων μηχανοδηγών. 

32. Αξιολογεί τη συμμόρφωση της Αίτησης και του 
υποβαλλόμενου φακέλου μετά απαραίτητα δικαιολογη- 
τικά προκειμένου να εισηγηθεί την έκδοση και τη χορή¬ 
γηση της αρχικής πιστοποίησης της επάρκειας εκπαιδευ¬ 
τών για την εκπαίδευση μηχανοδηγών και υποψηφίων 
μηχανοδηγών. 

33. Εισηγείται στο αρμόδιο όργανο της ΡΑΣ την ανανέ¬ 
ωση ισχύος της πιστοποίησης της επάρκειας εκπαιδευ¬ 
τών για την εκπαίδευση μηχανοδηγών και υποψηφίων 
μηχανοδηγών. 

34. Αξιολογεί τη συμμόρφωση της Αίτησης και του 
υποβαλλόμενου φακέλου μετά απαραίτητα δικαιολογη- 
τικά προκειμένου να εισηγηθεί την έκδοση και τη χορή¬ 
γηση της δήλωσης αναγνώρισης εξεταστών μηχανοδη¬ 
γών και υποψηφίων μηχανοδηγών σε κάθε αιτούντα και 
προχωρά, εντός της προβλεπόμενης προθεσμίας, στη 
χορήγηση δήλωσης αναγνώρισης εξεταστών μηχανοδη¬ 
γών και υποψηφίων μηχανοδηγών, εφόσον καλύπτονται 
οι προβλεπόμενες προϋποθέσεις. 

35. Εισηγείται στο αρμόδιο όργανο της ΡΑΣ την ανανέ¬ 
ωση, την τροποποίηση, την αναστολή και την ανάκληση, 

εφόσον συντρέχουν λόγοι, των ως άνω αναφερόμενων 
δηλώσεων αναγνώρισης εξεταστών μηχανοδηγών και 
υποψηφίων μηχανοδηγών. 

36. Τηρεί: 

α) Μητρώο ιατρών οι οποίοι διενεργούν τις προβλε- 
πόμενες ιατρικές εξετάσεις στους μηχανοδηγούς και 
τους υποψήφιους μηχανοδηγούς το οποίο μεριμνά για 
τη δημοσίευσή του. 

β) Μητρώο όλων των αδειών που έχουν εκδοθεί, προ- 
σαρμοσθεί στα πρόσφατα δεδομένα, ανανεωθεί, τροπο¬ 
ποιηθεί, λήξει, ανασταλεί, ανακληθεί ή δηλωθεί ότι έχουν 
απωλεσθεί, κλαπεί ή καταστραφεί. 

γ) Μητρώο μη πιστοποιημένων κατά το ν. 3911/2011 
μηχανοδηγών. 

δ) Μητρώο εκπαιδευτικών κέντρων μηχανοδηγών και 
υποψηφίων μηχανοδηγών. 

ε) Μητρώο εκπαιδευτών μηχανοδηγών και υποψηφίων 
μηχανοδηγών. 

στ) Μητρώο εξεταστών μηχανοδηγών και υποψηφίων 
μηχανοδηγών. 

Τα ανωτέρω μητρώα ενημερώνονται απάτην ΡΑΣ ή σε 
κάθε περίπτωση που μεταβάλλονται τα στοιχεία τους. 

37. Παρέχει πρόσβαση στους μηχανοδηγούς αναφο¬ 
ρικά με τα δεδομένα που τους αφορούν και είναι απο- 
θηκευμένα στο σχετικό μητρώο της ΡΑΣ. 

38. Παρέχει, κατόπιν αιτιολογημένης αίτησης, πλη¬ 
ροφορίες για την κατάσταση των εν λόγω αδειών στις 
αρμόδιες αρχές των λοιπών κρατών - μελών της Ευρω¬ 
παϊκής Ένωσης, στον Οργανισμό Σιδηροδρόμων της 
Ευρωπαϊκής Ένωσης ή σε κάθε εργοδότη μηχανοδηγών. 

39. Συνεργάζεται με τον Οργανισμό Σιδηροδρόμων 
της Ευρωπαϊκής Ένωσης για να εξασφαλίσει τη διαλει- 
τουργικότητα των μητρώων των παραγράφων 1 και 2 
του άρθρου 22 του ν. 3911/2011. 

40. Εξασφαλίζουν, σε συνεργασία με τους διαχειριστές 
υποδομής, τις σιδηροδρομικές επιχειρήσεις και την Αρχή 
Προστασίας Δεδομένων Προσωπικού Χαρακτήρα ότι 
τα μητρώα των παραγράφων 1 και 2 του άρθρου 22 και 
της παραγράφου 5 του άρθρου 30 του ν. 3911/2011 
και οι τρόποι εκμετάλλευσης των μητρώων αυτών είναι 
σύμφωνοι με τις διατάξεις του ν. 2472/1997 (Α' 30) που 
αφορούν στην επεξεργασία προσωπικών δεδομένων. 

41. Λαμβάνει μέτρα, σε συνεργασία με τις σιδηρο¬ 
δρομικές επιχειρήσεις και το διαχειριστή υποδομής, για 
τη μη παραποίηση των μητρώων αδειών μηχανοδηγού 
και πιστοποιητικών μηχανοδηγού και συνεργάζεται με 
τους προαναφερθέντες οργανισμούς και με την αρμόδια 
Αρχή Διασφάλισης Απορρήτου των Επικοινωνιών για το 
σκοπό αυτόν. 

42. Παρακολουθεί τη διαδικασία πιστοποίησης των 
μηχανοδηγών. 

43. Συμμετέχει στη διαμόρφωση του κειμένου των 
διμερών συμφωνιών μεταξύ Ελλάδας και τρίτων, εκτός 
Ευρωπαϊκής Ένωσης, χωρών εισηγούμενη προϋποθέσεις 
αναγνώρισης των εγγράφων πιστοποίησης μηχανοδη¬ 
γών που προέρχονται από τις χώρες αυτές και οι οποίοι 
εργάζονται αποκλειστικά σε διασυνοριακά τμήματα του 
σιδηροδρομικού συστήματος της Ελλάδας. 

44. Εφαρμόζει το σύστημα ελέγχου του τρόπου εκτέλε¬ 
σης των καθηκόντων της ΡΑΣ που έχουν τυχόν μεταβιβα¬ 


στεί ή ανατεθεί και εξασφαλίζει ότι τηρούνται οι όροι των 
παραγράφων 2 και 4 του άρθρου 19 του ν. 3911/2011. 

45. Εισηγείται, στο αρμόδιο όργανο της ΡΑΣ, για τον 
καθορισμό συστήματος ελέγχου του τρόπου εκτέλεσης 
των καθηκόντων της ΡΑΣ που έχουν τυχόν μεταβιβαστεί 
ή ανατεθεί, εφαρμόζει το σύστημα ελέγχου αυτό και εξα¬ 
σφαλίζει ότι τηρούνται οι όροι των παραγράφων 2 και 4 
του άρθρου 19 του ν. 3911 /2011. 

46. Εισηγείται, στο αρμόδιο όργανο της ΡΑΣ, τυχόν 
ανάθεση σε ανεξάρτητους αξιολογητές της αξιολόγη¬ 
σης των διαδικασιών απόκτησης και αξιολόγησης των 
επαγγελματικών γνώσεων και της επάρκειας, καθώς και 
του συστήματος έκδοσης αδειών και πιστοποιητικών και 
επιβάλλει τη λήψη μέτρων για την αντιμετώπιση τυχόν 
ελλείψεων που διαπιστώνονται από την ανεξάρτητη 
αξιολόγηση. 

47. Μεριμνά για τη λήψη των ακόλουθων μέτρων, 
σε περίπτωση που διαπιστωθεί ότι μηχανοδηγός δεν 
πληροί πλέον μία ή περισσότερες από τις απαιτούμενες 
προϋποθέσεις που προβλέπει ο ν. 3911/2011, η Οδηγία 
2007/59/ΕΕ για την απόκτηση άδειας μηχανοδηγού και 
πιστοποιητικού αντίστοιχα: 

α) Σε περιπτώσεις αδειών που έχουν εκδοθεί από τη 
ΡΑΣ, εισηγείται, στο αρμόδιο όργανο της ΡΑΣ, την ανα¬ 
στολή και την ανάκληση της άδειας μηχανοδηγού, εφό¬ 
σον συντρέχουν λόγοι, με αιτιολογημένη απόφασή της 
ΡΑΣ και αποστέλλει την απόφασή αυτή στον ενδιαφερό¬ 
μενο μηχανοδηγό και τον εργοδότη του, ενημερώνοντάς 
τους για το δικαίωμα προσφυγής σύμφωνα με το άρθρο 
21 του ν. 3911/2011. 

β) Σε περιπτώσεις αδειών μηχανοδηγών που έχουν 
εκδοθεί από αρμόδια αρχή άλλου κράτους - μέλους της 
Ευρωπαϊκής Ένωσης, επικοινωνεί με αυτήν, της υποβάλ¬ 
λει αιτιολογημένο αίτημα είτε για τη διεξαγωγή περαι¬ 
τέρω επιθεώρησης είτε για την αναστολή ή ανάκληση 
της άδειας μηχανοδηγού και ενημερώνει την Ευρωπαϊκή 
Επιτροπή και τις λοιπές αρμόδιες αρχές για το αίτημά 
της. Η ΡΑΣ μπορεί να απαγορεύει στους μηχανοδηγούς 
να εργάζονται στην Ελλάδα μέχρι να της κοινοποιηθεί 
η απόφαση της εκδούσας αρχής. 

γ) Σε περιπτώσεις πιστοποιητικών μηχανοδηγών, επι¬ 
κοινωνεί με την σιδηροδρομική επιχείρηση ή το διαχει¬ 
ριστή υποδομής που έχει εκδώσει το πιστοποιητικό αυτό 
και ζητεί είτε τη διενέργεια περαιτέρω επιθεώρησης είτε 
την αναστολή ή ανάκληση του πιστοποιητικού. 

48. Αν κρίνει ότι απόφαση που έλαβε αρμόδια αρχή 
άλλου κράτους - μέλους της Ευρωπαϊκής Ένωσης, στις 
περιπτώσεις της παραγράφου 8 του άρθρου 28 του 
ν. 3911/2011, δεν πληροί τα σχετικά κριτήρια, εισηγείται 
στο αρμόδιο όργανο της ΡΑΣ την προσφυγή στην Ευρω¬ 
παϊκή Επιτροπή σύμφωνα με την παρ. 5 του άρθρου 29 
της Οδηγίας 2007/59/ΕΚ, έχοντας τη δυνατότητα διατή¬ 
ρησης της απαγόρευσης οδήγησης του μηχανοδηγού 
στην Ελλάδα μέχρι να ληφθεί η οριστική απόφαση. 

49. Προβαίνει στις απαιτούμενες ενέργειες ώστε να 
ανακαλέσει ή να αναστείλειτη σχετική δήλωση αναγνώ¬ 
ρισης όταν στο πλαίσιο της άσκησης δραστηριοτήτων 
αξιολόγησης ή εποπτείας σύμφωνα με τα άρθρα 26,27 
ή 29 του ν. 3911 /2011, προκύψουν αποδεικτικά στοιχεία 

ότι εξεταστής δεν πληροί τις απαιτήσεις για αναγνώριση. 

50. Διαχειρίζεται καταγγελίες/προσφυγές που υποβάλ¬ 
λονται στην ΡΑΣ από έχοντες έννομο συμφέρον, όπως 
αναλυτικά περιγράφεται στη σχετική διαδικασία και τον 
Κανονισμό Ακροάσεων της ΡΑΣ. 

51. Εισηγείται στον Υπουργό Υποδομών και Μεταφο¬ 
ρών, μέσω του αρμοδίου οργάνου της ΡΑΣ: 1) για την 
τροποποίηση των Εθνικών Κανόνων Ασφαλείας (ΕΚΑ), 
ώστε να επιτευχθούν οι Κοινοί Στόχοι Ασφαλείας (ΚΣΑ) 
που καταρτίζονται από τον Οργανισμό Σιδηροδρόμων 
της Ευρωπαϊκής Ένωσης, 2) για την τροποποίηση των 
ΕΚΑ με γνώμονα τη θέσπιση Κοινών Δεικτών Ασφάλειας 
(ΚΔΑ). 

52. Λαμβάνει και αξιολογεί τις εκθέσεις ασφαλείας για 
το προηγούμενο ημερολογιακό έτος του διαχειριστή 
υποδομής και των σιδηροδρομικών επιχειρήσεων τις 
οποίες υποβάλλουν στην ΡΑΣ. 

53. Καταρτίζει, δημοσιεύει και αποστέλλει στον Ορ¬ 
γανισμό Σιδηροδρόμων της Ευρωπαϊκής Ένωσης την 
ετήσια έκθεση για τις δραστηριότητες της ΡΑΣ του προ¬ 
ηγούμενου έτους. 

54. Εισηγείται στον Προϊστάμενο της Μονάδαςτη διε- 
ρεύνηση ενεργοποίησηςτης διαδικασίας Ακρόασης για 
θέματα αρμοδιότητάς του. 

55. Αναζητά τις βέλτιστες πρακτικές (όθ5ΐ ρΓΒεΐίςθε) και 
διαδικασίες που ακολουθούνται στην Ευρωπαϊκή Ένωση 
και γενικότερα διεθνώς για θέματα αρμοδιότητάς της. 

β) Τ μήμα Διαλειτουργικότητας 

1. Εισηγείται, μέσω του αρμοδίου οργάνου της ΡΑΣ, 
στον Υπουργό Υποδομών και Μεταφορών τις προθεσμί¬ 
ες εντός των οποίων θα πρέπει να πραγματοποιηθεί νέα 
έγκριση ή ανακαίνιση ή αναβάθμιση υποσυστημάτων 
που έχουν τεθεί σε χρήση σύμφωνα με προηγούμενες 
εκδοχές των Τεχνικών Προδιαγραφών Διαλειτουργικό- 
τητας (ΤΠΔ), εφόσον αυτό απαιτείται, για πλήρως τεκ¬ 
μηριωμένους λόγους ασφάλειας ή διαλειτουργικότητας 
προκειμένου να εξασφαλιστεί η συμβατότητα μετά την 
αναθεώρηση των ΤΠΔ αυτών που οδηγεί σε τροποποί¬ 
ηση των απαιτήσεων. 

2. Εισηγείται, μέσω του μέσω του αρμοδίου οργάνου 
της ΡΑΣ, στο Υπουργείο Υποδομών και Μεταφορών 
τις περιπτώσεις για τις οποίες δεν είναι υποχρεωτική η 
εφαρμογή μιας ή περισσοτέρων ΤΠΔ. 

3. Εισηγείται, μέσω του αρμοδίου οργάνου της ΡΑΣ, 
στο Υπουργείο Υποδομών και Μεταφορών σχετικά με 
ευρωπαϊκές προδιαγραφές που διαπιστώνει ότι δεν πλη¬ 
ρούν τις βασικές απαιτήσεις (είτε λόγω ελλείψεων, είτε 
λόγω μη συμμόρφωσης), το οποίο στη συνέχεια απευ¬ 
θύνεται στην Ευρωπαϊκή Επιτροπή για τη θέσπιση του 
πλέον ενδεδειγμένου μέτρου. 

4. Εισηγείται, μέσω του αρμοδίου οργάνου της ΡΑΣ, 
στον Υπουργό Υποδομών και Μεταφορών μέτρα για 
τον περιορισμό ή απαγόρευση χρήσης στοιχείων δια- 
λειτουργικότητας που συνοδεύονται από τη δήλωση 
συμμόρφωσης «ΟΕ» ή καταλληλόλητας χρήσης, όταν 
διαπιστωθεί ότι αυτά δεν ικανοποιούν τις βασικές απαι¬ 
τήσεις. 

5. Εισηγείται, μέσω του αρμοδίου οργάνου της ΡΑΣ, 
στο Υπουργείο Υποδομών και Μεταφορών σχετικά με 


το κατά πόσον η έκταση των εργασιών ανακαίνισης ή 
αναβάθμισης υφιστάμενων υποσυστημάτων δικαιολο¬ 
γεί την έκδοση νέας έγκρισης για θέση σε λειτουργία 
λαμβάνοντας υπόψη τη στρατηγική υλοποίησης που 
εμφαίνεται στη σχετική ΤΠΔ. 

6. Αξιολογεί τη συμμόρφωση των αιτήσεων και του φα¬ 
κέλου των συνοδευτικών εγγράφων που υποβάλλονται 
από αιτούντες την έγκριση θέσης σε λειτουργία-χρήση 
των δομικών υποσυστημάτων που αποτελούν το σιδη¬ 
ροδρομικό σύστημα. 

7. Εισηγείται στο αρμόδιο όργανο της ΡΑΣ για την 
έγκριση θέσης σε λειτουργία-χρήση των προαναφερ- 
θέντων δομικών υποσυστημάτων που αποτελούν το 
σιδηροδρομικό σύστημα. 

8. Εξακριβώνει ότι τα δομικά υποσυστήματα που απο¬ 
τελούν το σιδηροδρομικό σύστημα λειτουργούν και συ¬ 
ντηρούνται σύμφωνα με τις σχετικές βασικές απαιτήσεις. 

9. Εποπτεύει την τήρηση των ΤΠΔ που αφορούν στα 
λειτουργικά υποσυστήματα, όπως ορίζονται στο Παράρ¬ 
τημα II του π.δ. 104/2010 όπως ισχύει. 

10. Μεριμνά ώστε οι δεσμευτικοί τεχνικοί κανόνες να 
δημοσιεύονται και να είναι διαθέσιμοι προς όλα τα εν¬ 
διαφερόμενο μέρη. 

11. Εισηγείται, μέσω του αρμοδίου οργάνου της ΡΑΣ, 
στον Υπουργό Υποδομών και Μεταφορών για τους Εθνι¬ 
κούς Τεχνικούς Κανόνες που χρησιμοποιούνται για την 
εφαρμογή των βασικών απαιτήσεων διαλειτουργικό- 
τητας. 

12. Εισηγείται, στο αρμόδιο όργανο της ΡΑΣ, για την 
ανάκληση έγκρισης θέσης σε χρήση τροχαίου υλικού 
που έχει χορηγηθεί από τη ΡΑΣ ή που αποκτήθηκε αυτο¬ 
δίκαια δυνάμει του άρθρου 21 παρ. 8 του π.δ. 104/2010, 
εφαρμόζοντας διαδικασίες αναθεώρησης πιστοποιητι¬ 
κών/ εγκρίσεων ασφάλειας, που αναφέρονται στα άρθρα 
10 και 11 του π.δ. 160/2007, αντίστοιχα. 

13. Εισηγείται, στο αρμόδιο όργανο της ΡΑΣ, για την 
έγκριση τύπων οχημάτων και συνεργάζεται με τις εθνικές 
αρχές για την ασφάλεια των λοιπών κρατών μελών με 
στόχο την απλούστευση διαδικασίας και την ελαχιστο- 
ποίηση των διοικητικών προσπαθειών για τη χορήγηση 
άδειας τύπου οχήματος σε περισσότερα του ενός κρά- 
τη-μέλη. 

14. Παρέχει τεχνική υποστήριξη στο Τμήμα Ασφάλειας 
Σιδηροδρόμων σε θέματα ελέγχου σωστής εφαρμογής 
των προδιαγραφών των σιδηροδρομικών υποσυστημά¬ 
των στα οποία έχει χορηγηθεί έγκριση θέσης σε χρήση. 

15. Συνεργάζεται με τον Οργανισμό Σιδηροδρόμων 
της Ευρωπαϊκής Ένωσης για την κατάρτιση του έγγρα¬ 
φου αναφοράς με τους εθνικούς κανόνες που αφορούν 
τη θέση σε κυκλοφορία σιδηροδρομικών οχημάτων που 
δεν τη ρούν όπως ΤΠΔ. 

16. Τηρεί μητρώο των σιδηροδρομικών οχημάτων στα 
οποία έχει χορηγηθεί έγκριση θέσης σε λειτουργία στη 
Χώρα. 

17. Ενημερώνει τον Οργανισμό Σιδηροδρόμων της 
Ευρωπαϊκής Ένωσης όταν χορηγείται, τροποποιείται ή 
αποσύρεται έγκριση τύπου οχήματος. 

18. Μεριμνά για την ενημέρωση και δημοσίευση μη¬ 
τρώου υποδομής (ΚΙΝΕ) βάσει του κύκλου ενημέρωσης 




Τεύχος Β'5781/21.12.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


67953 


που θα οριστεί με προδιαγραφές για το μητρώο υπο¬ 
δομής. 

19. Εισηγείται, στο αρμόδιο όργανο της ΡΑΣ, για τη 
χορήγηση, την αναθεώρηση, την ανάκληση εγκρίσεων 
τύπου και παρακολουθεί τους όρους χορήγησης για κάθε 
τύπο κινητήρα ή σειρά κινητήρων. 

20. Αποστέλλει τακτικά στις αντίστοιχες εγκρίνουσες 
αρχές των υπολοίπων κρατών μελών κατάλογο των 
εγκρίσεων τύπου κινητήρων και σειρών κινητήρων που 
εξέδωσε, απέρριψε ή ανακάλεσε και στην Ευρωπαϊκή 
Επιτροπή στοιχεία σχετικά με κινητήρες που ενέκρινε. 

21. Καταχωρεί σε μητρώα και ελέγχει, σε συνεργασία 
με τις αντίστοιχες αρχές των υπολοίπων κρατών μελών, 
τους αριθμούς αναγνώρισης όσων κινητήρων κατασκευ¬ 
άζονται. 

22. Δύναται να εκτελεί, ανά πάσα στιγμή δειγματολη¬ 
πτικούς ελέγχους (ιδίως στις εγκαταστάσεις των επιχει¬ 
ρήσεων που συμμετέχουν στη μεταφορά επικίνδυνων 
εμπορευμάτων), λαμβάνοντας δείγματα των επικίνδυ¬ 
νων εμπορευμάτων ή συσκευασιών για εξέταση, εφόσον 
η ασφάλεια δεν διακυβεύεται, για την επιβεβαίωση της 
τήρησης των απαιτήσεων του Κανονισμού ΗΙϋ, όπως 
ισχύει. 

23. Μπορεί να εισηγηθεί, στο αρμόδιο όργανο της ΡΑΣ, 
την απαγόρευση μιας αποστολής ή τη διακοπή μιας επι¬ 
χείρησης μεταφοράς ώσπου να διορθωθούν οι ελλείψεις 
ή να καθορίσει άλλα κατάλληλα μέτρα, σε περίπτωση 
διαπίστωσης ότι οι απαιτήσεις της κοινής υπουργικής 
απόφασης 20655/2897/2015 (ΒΊ495) όπως ισχύει, δεν 
τηρούνται. 

24. Εισηγείται, στο αρμόδιο όργανο της ΡΑΣ, τη λήψη 
κατάλληλων μέτρων από τις Αρμόδιες Αρχές άλλων 
Συμβαλλόμενων Κρατών στον Κανονισμό ΗΙϋ εναντίον 
επιχειρήσεων που εδρεύουν σ'αυτά και διακυβεύουν 
την ασφαλή μεταφορά επικίνδυνων εμπορευμάτων στην 
ελληνική επικράτεια. 

25. Γνωστοποιεί στις Αρμόδιες Αρχές του κράτους 
μέλους στην περιφέρεια του οποίου παρατηρήθηκαν 
παραβιάσεις σχετικά με την μεταφορά επικίνδυνων 
εμπορευμάτων, τα μέτρα τα οποία λήφθηκαν, αν ήταν 
απαραίτητο, σχετικά με την επιχείρηση. 

26. Εισηγείται, στο αρμόδιο όργανο της ΡΑΣ, τη μη 
απαίτηση για πρόσληψη Συμβούλου Ασφαλούς Μετα¬ 
φοράς Επικίνδυνων Εμπορευμάτων (ΣΑΜΕΕ), σε επιχει¬ 
ρήσεις για τις ακόλουθες περιπτώσεις: 

27. α) οι δραστηριότητες των πραγματοποιούνται με 
μέσα μεταφοράς που ανήκουν σε ένοπλες δυνάμεις ή για 
τις οποίες είναι υπεύθυνες οι ένοπλες δυνάμεις, 

β) οι δραστηριότητες των οποίων αφορούν ποσότητες 
σε κάθε φορτάμαξα μικρότερες από αυτές που αναφέ- 
ρονται στις 1.1.3.6,1.7.1.7 και στα Κεφάλαια 3.3, 3.4 και 
3.5 του Κανονισμού ΗΙϋ, 

γ) οι κύριες ή δευτερεύουσες δραστηριότητες των 
οποίων δεν είναι η μεταφορά ή σχετική φόρτωση ή 
εκφόρτωση επικίνδυνων εμπορευμάτων αλλά που πε- 
ριστασιακά ασχολούνται με την εγχώρια μεταφορά ή 
σχετική φόρτωση ή εκφόρτωση επικίνδυνων εμπορευ¬ 
μάτων που ενέχουν μικρούς κινδύνους ή κίνδυνο ρύ¬ 
πανσης. 


28. Εισηγείται, στο αρμόδιο όργανο της ΡΑΣ, την έγκρι¬ 
ση των φορέων παροχής κατάρτισης υποψηφίων ΣΑ¬ 
ΜΕΕ, για όλες τις κλάσεις επικίνδυνων εμπορευμάτων 
πλην της 7 (ραδιενεργά υλικά) και την έγκριση των εξε¬ 
ταστικών φορέων ΣΑΜΕΕ. Το αρμόδιο όργανο της ΡΑΣ 
στη συνέχεια, δημοσιεύει την απόφαση ορισμού των 
φορέων στην Εφημερίδα της Κυβερνήσεως. 

29. Εισηγείται, στο αρμόδιο όργανο της ΡΑΣ, το κανονι¬ 
στικό πλαίσιο για την έγκριση οργάνων επιθεώρησης για 
αξιολόγηση συμμόρφωσης, περιοδικές επιθεωρήσεις, 
ενδιάμεσες επιθεωρήσεις, έκτακτους ελέγχους, σύμφω¬ 
να με τον κανονισμό ΗΙϋ. Το αρμόδιο όργανο της ΡΑΣ 
στη συνέχεια, δημοσιεύει το κανονιστικό πλαίσιο στην 
Εφημερίδα της Κυβερνήσεως. 

30. Εισηγείται, στο αρμόδιο όργανο της ΡΑΣ, την έγκρι¬ 
ση οργάνων επιθεώρησης για αξιολόγηση συμμόρφω¬ 
σης, περιοδικές επιθεωρήσεις, ενδιάμεσες επιθεωρήσεις, 
έκτακτους ελέγχους. 

31. Εισηγείται στον Προϊστάμενο της Μονάδας τη διε- 
ρεύνηση ενεργοποίησης της διαδικασίας Ακρόασης για 
θέματα αρμοδιότητάς του. 

32. Αναζητά τις βέλτιστες πρακτικές (όθ5ΐ ρΓ3εΐίεθ5) και 
διαδικασίες που ακολουθούνται στην Ευρωπαϊκή Ένωση 
και γενικότερα διεθνώς για θέματα αρμοδιότητάς της. 

3. Μονάδα Οικονομικών και Διοικητικών Υπηρεσιών 

Επιχειρησιακός στόχος της Μονάδας Οικονομικών και 
Διοικητικών Υπηρεσιών είναι η αποτελεσματική υπο¬ 
στήριξη στη διαχείριση και ανάπτυξη του ανθρώπινου 
δυναμικού, ο ποιοτικός και αποδοτικός σχεδιασμός, ο 
συντονισμός, η διαχείριση και η εποπτεία όλων των θε¬ 
μάτων που άπτονται των διοικητικών διεργασιών και 
μέριμνας, η προώθηση δράσεων ηλεκτρονικής διακυ¬ 
βέρνησης, η χρηστή δημοσιονομική διαχείριση και η 
διασφάλιση της ορθής εκτέλεσης του προϋπολογισμού 
της ΡΑΣ, η έγκαιρη εξασφάλιση των αναγκαίων προμη¬ 
θειών και υπηρεσιών, η μέριμνα για την υποστήριξη και 
την ασφαλή λειτουργία των πληροφοριακών και επικοι- 
νωνιακών συστημάτων και εφαρμογών. 

Κύριες αρμοδιότητες της Μονάδας Οικονομικών και 
Διοικητικών Υπηρεσιών αποτελούν η κατάρτιση και 
εκτέλεση του προϋπολογισμού, η εκκαθάριση των απο¬ 
δοχών, ο σχεδιασμός και η υλοποίηση προγράμματος 
απαιτούμενων προμηθειών και υπηρεσιών, η βέλτιστη 
αξιοποίηση των ανθρώπινων πόρων, η αποτελεσματι¬ 
κή διεκπεραίωση διαδικασιών ανθρώπινου δυναμικού 
όπως η αξιολόγηση, η εκπαίδευση, η κινητικότητα, η 
γραμματειακή υποστήριξη των μελών της ΡΑΣ, η δια¬ 
χείριση και συντήρηση του συνόλου των υπολογιστικών 
και επικοινωνιακών συστημάτων, βάσεων και δικτύων 
της ΡΑΣ. 

Ο Προϊστάμενος της Μονάδας Οικονομικών και Διοι¬ 
κητικών Υπηρεσιών εκτελεί χρέη Π.Ο.Υ. κατά το άρθρο 
25 του ν. 4270/2014. 

Η Μονάδα Οικονομικών και Διοικητικών Υπηρεσιών 
διαρθρώνεται σε δύο τμήματα: 

α. Τμήμα Οικονομικών Υπηρεσιών 

Το Τμήμα Οικονομικών Υπηρεσιών καλύπτει τις ανά¬ 
γκες κατάρτισης και εκτέλεσης του προϋπολογισμού 
της ΡΑΣ, τη λογιστική παρακολούθηση, την πληρωμή 

των δαπανών, την εκκαθάριση της μισθοδοσίας και των 
πάσης φύσεως αποδοχών, την αξιοποίηση των δυνατο¬ 
τήτων δημιουργίας και απόκτησης εσόδων. Το Τμήμα Οι¬ 
κονομικών Υπηρεσιών αποτελείται από δύο (2) Γραφεία, 
τα οποία έχουν ενδεικτικά τις ακόλουθες αρμοδιότητες: 

ί) Γραφείο Κατάρτισης Προϋπολογισμού 

1. Συγκεντρώνει τα οικονομικά στοιχεία, επεξεργάζεται 
και καταρτίζει τον ετήσιο τακτικό προϋπολογισμό και 
τους μηνιαίους στόχους, καθώς και την τροποποίηση 
του. 

2. Παρακολουθεί την κίνηση των πιστώσεων και την 
ανακατανομή αυτών. 

3. Παρακολουθεί τα όρια διαθέσεων πιστώσεων και 
μηνιαίων πληρωμών. 

4. Παρακολουθεί και αντιμετωπίζει θεμάτων ειδικών 
λογαριασμών. 

5. Παρακολουθεί τα όρια διαθέσιμων πιστώσεων όπως 
και πληρωμών. 

6. Μεριμνά για την ορθολογική αξιοποίηση των πόρων 
της ΡΑΣ βάσει των γενικών αρχών και κανόνων για τη 
δημοσιονομική διαχείριση και σύμφωνα με τις διατάξεις 
του ν. 4270/2014. 

7. Συγκεντρώνει, επεξεργάζεται και αποστέλλει τις 
προβλεπόμενες δημοσιονομικές αναφορές στο Γενικό 
Λογιστήριο του Κράτους. 

8. Συντάσσει ισολογισμό, τον υποβάλλει προς έλεγ¬ 
χο στους Ορκωτούς Ελεγκτές και μετά την έγκρισή του 
φροντίζει για τη δημοσίευσή του. 

Μ) Γραφείο Οικονομικής Διαχείρισης 

1. Καταρτίζει σχέδιο απόφασης ανάληψης υποχρέω¬ 
σης κατόπιν τεκμηριωμένου αιτήματος από το Διατάκτη 
και καταχωρεί τις αναλαμβανόμενες δεσμεύσεις στα οι¬ 
κεία λογιστικά βιβλία και στο Μητρώο Δεσμεύσεων του 
Κράτους και στην Ελληνική Στατιστική Αρχή. 

2. Ελέγχει την τήρηση των περί ανάληψης υποχρεώ¬ 
σεων διατάξεων και παρέχει βεβαίωση επί των σχεδίων 
των σχετικών πράξεων για την ύπαρξη της απαιτούμενης 
πίστωσης και για τη μη υπέρβαση του οριζόμενου κάθε 
φορά από το αρμόδιο όργανο ποσοστού διάθεσης της 
πίστωσης. 

3. Ελέγχει την εκκαθάριση των δαπανών με βάση τα 
πλήρη και νόμιμα δικαιολογητικά αυτών. 

4. Εκδίδει τίτλους πληρωμής των δαπανών, μέσα στα 
καθοριζόμενα κατά μήνα όρια πληρωμών και εντός της 
προβλεπόμενης προθεσμίας από το ενωσιακό και εθνικό 
κανονιστικό πλαίσιο. 

5. Μεριμνά για την έκδοση της μισθοδοσίας, την 
εμπρόθεσμη υποβολή της στην Ενιαία Αρχή Πληρωμών, 
εκδίδει τα λογιστικά άρθρα και τις ετήσιες εκκαθαριστι¬ 
κές βεβαιώσεις αποδοχών των υπαλλήλων. 

6. Συντάσσει έκθεση επί διαφωνιών με το Διατάκτη ως 
προς τη νομιμότητα και κανονικότητα των εκκαθαριζό- 
μενων δαπανών και φροντίζει για την υποβολή της μετά 
του σχετικού φακέλου, στη Διεύθυνση Συντονισμού και 
Ελέγχου Εφαρμογής Δημοσιολογιστικών Διατάξεων με 
σχετική κοινοποίηση στην αρμόδια Γενική Διεύθυνση 
Δημοσιονομικών Ελέγχων του Γενικού Λογιστηρίου του 
Κράτους, σύμφωνα με τα οριζόμενα στην παράγραφο 1 
του άρθρου 26 του ν. 4270/2014. 


7. Τηρεί το Μητρώο Δεσμεύσεων τακτικού προϋπο¬ 
λογισμού. 

8. Μεριμνά για την έκδοση τυχών αποφάσεων έγκρι¬ 
σης πρόσθετων απολαβών, αμοιβών. 

9. Μεριμνά για την ορθή παρακράτηση και απόδοση 
των ασφαλιστικών εισφορών, των τακτικών κρατήσεων 
και των παρακρατούμενων φόρων και μεριμνά για τον 
ορισμό εκκαθαριστών αποδοχών. 

10. Μεριμνά για την τακτοποίηση των χρηματικών 
ενταλμάτων προπληρωμής. 

11. Εισηγείται στο αρμόδιο όργανο της ΡΑΣ για κατα¬ 
λογισμό δημόσιου υπολόγου, καθώς και σε όποιον έχει 
λάβει ποσά αχρεωστήτως καταβληθέντα. 

12. Μεριμνά για την παροχή στοιχείων στα Δικαστήρια, 
την εκτέλεση δικαστικών αποφάσεων και την κοινοποί¬ 
ηση στην αρμόδια Δημοσιονομική Υπηρεσία Εποπτείας 
και Ελέγχου (Δ.Υ.Ε.Ε.) των δικαστικών αποφάσεων αυτών, 
από τις οποίες προκύπτει επιβάρυνση στον προϋπολο¬ 
γισμό της Αρχής. 

13. Μεριμνά για την έγκαιρη και απρόσκοπτη χρημα¬ 
τοδότηση της ΡΑΣ. 

14. Παρέχει στοιχεία και βεβαιώσεις αναφορικά με 
αποδοχές, πρόσθετες αμοιβές, αποζημιώσεις, κρατή¬ 
σεις κ.λπ., για το πάσης φύσεως προσωπικό της Αρχής. 

15. Μεριμνά για την εκτέλεση του προϋπολογισμού 
καθώς επίσης και κάθε άλλο θέμα που αφορά στην οι¬ 
κονομική διαχείριση της Αρχής. 

16. Μεριμνά για την αποτροπή συσσώρευσης οφειλών. 

17. Μεριμνά για την απεικόνιση των οικονομικών πρά¬ 
ξεων της ΡΑΣ κατά τους κανόνες του Δημοσίου Λογιστι¬ 
κού σε συνάρτηση με την εφαρμογή της διπλογραφικής 
λογιστικής, όπως ισχύει. 

18. Μεριμνά για την είσπραξη εσόδων- ανταποδοτικών 
τελών υπέρ ΡΑΣ. 

ίϋ) Γραφείο Πληρωμών 

1. Μεριμνά για την παραγωγή στο Ολοκληρωμένο 
Πληροφοριακό Σύστημα Δημοσιονομικής Πολιτικής 
(ΟΠΣ-ΔΠ) ηλεκτρονικών εντολών μεταφοράς και πίστω¬ 
σης λογαριασμού προς τηνΤράπεζα της Ελλάδος για την 
εξόφληση των εκδιδόμενων χρηματικών ενταλμάτων 
(τακτικών και προπληρωμής) με πίστωση των τραπε¬ 
ζικών λογαριασμών των δικαιούχων και την απόδοση 
των διενεργούμενών κρατήσεων υπέρ τρίτων σε αυτούς. 

2. Μεριμνά για τη διενέργεια συμψηφισμών και την 
απόδοση στο Δημόσιο και στα οικεία ασφαλιστικά τα¬ 
μεία των οφειλών των δικαιούχων που αναγράφονται 
στις σχετικές βεβαιώσεις φορολογικών και ασφαλιστι¬ 
κών οφειλών. 

3. Ενημερώνει τους δικαιούχους και τους φορείς για 
την έκδοση χρηματικών ενταλμάτων και την πληρωμή 
των δικαιούχων. 

4. Τηρεί Μητρώο Κατασχέσεων και Εκχωρήσεων. 

ίν) Γραφείο Προμηθειών 

1. Μεριμνά για τον ετήσιο προγραμματισμό και την 
παρακολούθηση των διαδικασιών ανάθεσης μελετών, 
έργων, παροχής υπηρεσιών και προμηθειών. 

2. Μεριμνά για την υλοποίηση ανάθεσης μελετών, έρ¬ 
γων, παροχής υπηρεσιών και προμηθειών. 

β. Τμήμα Διοικητικών Υπηρεσιών 

Το Τμήμα Διοικητικών Υπηρεσιών καλύπτει τις ανά¬ 
γκες διοικητικής και γραμματειακής υποστήριξης της 
Ολομέλειας, το συντονισμό διαδικασιών που αφορούν 
στο ανθρώπινο δυναμικό, τη διαχείριση θεμάτων υπη¬ 
ρεσιακής κατάστασης του προσωπικού της ΡΑΣ, την 
ορθή διακίνηση της αλληλογραφίας, τα πληροφοριακά 
συστήματα, την ιστοσελίδα της ΡΑΣ. 

Ενδεικτικά: 

1. Υποστηρίζει διοικητικά την Ολομέλεια, τον Πρόεδρο 
και τον Αντιπρόεδρο της ΡΑΣ. 

2. Μεριμνά για τη στελέχωση με προσωπικό των υπη¬ 
ρεσιακών μονάδων και χειρίζεται τη διαδικασία προσλή¬ 
ψεων, μετατάξεων/μεταφορών, αποσπάσεων, αποχω¬ 
ρήσεων προσωπικού καθώς και πάσης φύσεως θέματα 
που αφορούν εν γένει την υπηρεσιακή κατάσταση του 
προσωπικού. 

3. Παρακολουθεί όλα τα θέματα που αφορούν στην 
υπηρεσιακή κατάσταση του προσωπικού, στη μισθολο- 
γική και βαθμολογική εξέλιξή του, εποπτεύει και μεριμνά 
για τη διαδικασία αξιολόγησής του. 

4. Τηρεί ενημερωμένο αρχείο ατομικών φακέλων προ¬ 
σωπικού. 

5. Παρέχει βεβαίωση για διορισμούς, εντάξεις, μετατά¬ 
ξεις, αποσπάσεις και προαγωγές του προσωπικού κάθε 
κατηγορίας της Αρχής. 

6. Χειρίζεται θέματα εφαρμογής της πειθαρχικής νο¬ 
μοθεσίας. 

7. Μεριμνά για τη διακίνηση της εισερχόμενης και 
εξερχόμενης αλληλογραφίας και βεβαιώνει την ακρί¬ 
βεια των αντιγράφων εγγράφων, καθώς και το γνήσιο 
της υπογραφής. 

8. Μεριμνά για τη συντήρηση κτιρίων, εγκαταστάσεων, 
την καθαριότητα και την ασφάλεια των χώρων της ΡΑΣ 
καθώς και για την υλοποίηση των προβλεπόμενων για 
την υγιεινή και ασφάλεια των εργαζομένων. 

9. Εντοπίζει τις εκπαιδευτικές ανάγκες του προσωπικού 
σε συνεργασία με τους Επικεφαλής των υπηρεσιακών 
μονάδων, διερευνά και ενημερώνει το προσωπικό για τα 
διατιθέμενα εκπαιδευτικά προγράμματα, σεμινάρια, ημε¬ 
ρίδες κ.λπ., διοργανώνει σεμινάρια εκπαίδευσης προσω¬ 
πικού και διαχέει το εκπαιδευτικό υλικό των σεμιναρίων. 

10. Μεριμνά για την έγκριση και έκδοση υπηρεσιακών 
μετακινήσεων. 

11. Διαχειρίζεται τη σωστή λειτουργία των δικτύων, 
των συστημάτων και εφαρμογών πληροφορικής της 
ΡΑΣ, το διαδικτυακό τόπο της ΡΑΣ και εξασφαλίζει 
την προστασία των συστημάτων από εξωτερικές επι¬ 
θέσεις που μπορεί να πραγματοποιηθούν στην ιστο¬ 
σελίδα της ΡΑΣ. Παρακολουθεί και υποστηρίζει τις 
ανάγκες αναβάθμισής τους και συντηρεί αντίγραφα 
ασφαλείας των ψηφιακών αρχείων/δεδομένων της ΡΑΣ 
(Ε)3εΙ< υρ). 

12. Μεριμνά, με την υποστήριξη των μονάδων, για την 
ενημέρωση, την ορθή λειτουργία του διαδικτυακού τό¬ 
που της ΡΑΣ και για την παρουσίαση των δραστηριοτή¬ 
των της στο διαδικτυακό τόπο της. 

13. Μεριμνά για τη λειτουργία του τηλεπικοινωνιακού 
κέντρου της ΡΑΣ (τηλεφωνικό κέντρο, κέντρο ηλεκτρο¬ 
νικού ταχυδρομείου). 


14. Μεριμνά για την κατάταξη σχετικά με την «Ανοικτή 
διάθεση και περαιτέρω χρήση εγγράφων, πληροφοριών 
και δεδομένων του Δημόσιου Τομέα», σύμφωνα με τις 
διατάξεις του κεφ. Ατού ν. 4305/2014 (Α'237). 

15. Εισηγείται προς την Ολομέλεια ενιαίες αρχές εκ¬ 
προσώπησης, παρέχοντας αντίστοιχη καθοδήγηση και 
εκπαίδευση στο προσωπικό σε θέματα επικοινωνίας και 
δημοσιεύσεων (ηλεκτρονικές και έντυπες). 

16. Συλλέγει και ταξινομεί δημοσιεύματα που αφο¬ 
ρούν στο σιδηροδρομικό τομέα και σχετίζονται με τη 
δραστηριότητα της Αρχής. 

17. Υποστηρίζει τον Πρόεδρο της ΡΑΣ και τις αρμόδιες 
Υπηρεσιακές Μονάδες για τη σύνταξη δελτίων τύπου, 
απαντητικών επιστολών, δημοσιευμάτων, ανάρτηση θε¬ 
μάτων και πληροφοριών για θέματα δραστηριότητας 
της Αρχής. 

18. Υποστηρίζει το Τμήμα Ασφάλειας κατά τη διαδι¬ 
κασία Αναγνώρισης Εκπαιδευτικών Κέντρων Μηχανο¬ 
δηγών και Υποψήφιων Μηχανοδηγών, Εκπαιδευτών 
Μηχανοδηγών και Εξεταστών Μηχανοδηγών. 

Άρθρο 7 

Προσόντα διορισμού 

Ι.Τα κατά κλάδο και ειδικότητα τυπικά και πρόσθετα 
προσόντα διορισμού ή πρόσληψης καθορίζονται από τις 
ισχύουσες κάθε φορά διατάξεις για τον καθορισμό των 
προσόντων διορισμού ή πρόσληψης σε θέσεις φορέων 
του δημοσίου τομέα. 

2. Για τους κλάδους που συγκροτούνται από περισ¬ 
σότερες ειδικότητες, ο αριθμός των θέσεων κατά ειδι¬ 
κότητα καθορίζεται κατά περίπτωση με την προκήρυ¬ 
ξη για την πλήρωση των θέσεων του οικείου κλάδου ή 
ειδικότητας ή με την απόφαση μετάταξης, εάν η θέση 
πληρούται με μετάταξη. 

Άρθρο 8 

Απαιτούμενα προσόντα για την πλήρωση 

των θέσεων ευθύνης 

I. Η επιλογή και τοποθέτηση Προϊσταμένων όλων των 
υπηρεσιακών μονάδων γίνεται σύμφωνα με τις διατάξεις 
του ν. 3528/2007 (Υπαλληλικός Κώδικας), όπως ισχύουν. 

II. Στις υπηρεσιακές μονάδες της ΡΑΣ ορίζονται ως 
Προϊστάμενοι, υπάλληλοι των κάτωθι κλάδων ή ειδικοτή¬ 
των, που κατέχουν τον Α' Βαθμό, με πρόσθετα τυπικά και 
ουσιαστικά προσόντα κατά περίπτωση, ως ακολούθως: 

Ειδικότερα: 

Μονάδα Εσωτερικού Ελέγχου 

Ο Προϊστάμενος της Μονάδας Εσωτερικού Ελέγχου 
διαθέτει καλή γνώση μιας ξένης γλώσσας εκ των τριών 
κυρίων γλωσσών της Ευρωπαϊκής Ένωσης (αγγλικής, 
γαλλικής, γερμανικής), και αποδεδειγμένη εμπειρία στο 
αντικείμενο της ΡΑΣ και προέρχεται από τους παρακάτω 
κλάδους /ειδικότητες: 

ΠΕ Μηχανικών ή ΠΕ Διοικητικού - Οικονομικού ή ΤΕ 
Μηχανικών ήΤΕ Διοικητικού/Αογιστικού. 

Γενική Διεύθυνση Ρυθμιστικής Αρχής 

Ο Προϊστάμενος της Γενικής Διεύθυνσης διαθέτει καλή 
γνώση μιας ξένης γλώσσας εκ των τριών κυρίων γλωσ¬ 
σών της Ευρωπαϊκής Ένωσης (αγγλικής, γαλλικής, γερ- 

μανικής). Επίσης, διαθέτει αποδεδειγμένη εμπειρία πέντε 
(5) ετών σε θέση σημαντικής ευθύνης, καθώς και γνώση 
σε διαδικασίες επεξεργασίας/ενσωμάτωσης/διαχείρισης 
ευρωπαϊκών οδηγιών και σε θέματα που άπτονται του 
αντικειμένου της ΡΑΣ και προέρχεται από τον κλάδο/ 
ειδικότητα ΠΕ Μηχανικών. 

Μονάδα Ρύθμισης και Ελέγχου Σιδηροδρομικής Αγο¬ 
ράς 

Ο Προϊστάμενος της Μονάδας Ρύθμισης και Ελέγχου 
Σιδηροδρομικής Αγοράς διαθέτει καλή γνώση μιας ξένης 
γλώσσας εκ των τριών κυρίων γλωσσών της Ευρωπαϊκής 
Ένωσης (αγγλικής, γαλλικής, γερμανικής), και αποδεδειγ¬ 
μένη εμπειρία σε συναφές αντικείμενο με αυτό της Μο¬ 
νάδας και προέρχεται από τους παρακάτω κλάδους/ειδι- 
κότητες: ΠΕ Μηχανικών ή ΠΕ Διοικητικού - Οικονομικού. 

α) Τμήμα Αδειοδότησης και Εποπτείας Σιδ/κων Επι¬ 
χειρήσεων. 

Ο Προϊστάμενος του Τμήματος Αδειοδότησης και 
Εποπτείας Σιδηροδρομικών Επιχειρήσεων διαθέτει 
καλή γνώση μιας ξένης γλώσσας εκ των τριών κυρίων 
γλωσσών της Ευρωπαϊκής Ένωσης (αγγλικής, γαλλικής, 
γερμανικής), και αποδεδειγμένη εμπειρία στο αντικείμε¬ 
νο του τμήματος και προέρχεται από τους παρακάτω 
κλάδους/ειδικότητες: ΠΕ Μηχανικών ή ΠΕ Διοικητικού - 
Οικονομικού ήΤΕ Μηχανικών. 

β) Τμήμα Εποπτείας Διαχειριστή Σιδηροδρομικής 
Υποδομής και Φορέων Εκμετάλλευσης Εγκαταστάσε¬ 
ων Υπηρεσιών. 

Ο ΠροϊστάμενοςτουΤμήματος Εποπτείας Διαχειριστή 
Σιδηροδρομικής Υποδομής και Φορέων Εκμετάλλευσης 
Εγκαταστάσεων Υπηρεσιών διαθέτει καλή γνώση μιας 
ξένης γλώσσας εκ των τριών κυρίων γλωσσών της Ευ¬ 
ρωπαϊκής Ένωσης (αγγλικής, γαλλικής, γερμανικής), και 
αποδεδειγμένη εμπειρία στο αντικείμενο του τμήματος 
και προέρχεται από τους παρακάτω κλάδους/ειδικότη- 
τες: ΠΕ Μηχανικών ή ΠΕ Διοικητικού-Οικονομικού ήΤΕ 
Μηχανικών. 

Μονάδα Ασφάλειας Σιδηροδρόμων και Διαλειτουρ- 
γικότητας 

Ο Προϊστάμενος της Μονάδας Ασφάλειας Σιδηρο¬ 
δρόμων και Διαλειτουργικότητας διαθέτει καλή γνώση 
μιας ξένης γλώσσας εκ των τριών κυρίων γλωσσών της 
Ευρωπαϊκής Ένωσης (αγγλικής, γαλλικής, γερμανικής), 
και αποδεδειγμένη εμπειρία σε συναφές αντικείμενο με 
αυτό της Μονάδας και προέρχεται από τον/την κλάδο/ 
ειδικότητα ΠΕ Μηχανικών, 
α) Τμήμα Ασφάλειας Σιδηροδρόμων 
Ο Προϊστάμενος του Τμήματος Ασφάλειας Σιδηρο¬ 
δρόμων διαθέτει καλή γνώση μιας ξένης γλώσσας εκ 
των τριών κυρίων γλωσσών της Ευρωπαϊκής Ένωσης 
(αγγλικής, γαλλικής, γερμανικής), και αποδεδειγμένη 
εμπειρία στο αντικείμενο του τμήματος και προέρχεται 
από τους παρακάτω κλάδους/ειδικότητες: ΠΕ Μηχανι¬ 
κών ή ΤΕ Μηχανικών, 
β) Τ μήμα Διαλειτουργικότητας 
Ο Προϊστάμενος του Τμήματος Διαλειτουργικότητας 
διαθέτει καλή γνώση μιας ξένης γλώσσας εκ των τριών 
κυρίων γλωσσών της Ευρωπαϊκής Ένωσης (αγγλικής, 
γαλλικής, γερμανικής), και αποδεδειγμένη εμπειρία στο 


αντικείμενο του τμήματος και προέρχεται από τους πα¬ 
ρακάτω κλάδους/ειδικότητες: ΠΕ Μηχανικών ή ΤΕ Μη¬ 
χανικών. 

Μονάδα Οικονομικών και Διοικητικών Υπηρεσιών 

Ο Προϊστάμενος της Μονάδας Οικονομικών και Δι¬ 
οικητικών Υπηρεσιών διαθέτει καλή γνώση μιας ξένης 
γλώσσας εκ των τριών κυρίων γλωσσών της Ευρωπαϊκής 
Ένωσης (αγγλικής, γαλλικής, γερμανικής), και αποδεδειγ¬ 
μένη εμπειρία σε συναφές αντικείμενο με αυτό της Μο¬ 
νάδας και προέρχεται από τον/την κλάδο/ ειδικότητα ΠΕ 
Διοικητικού - Οικονομικού. 

α) Τμήμα Οικονομικών Υπηρεσιών 

Ο Προϊστάμενος του Τμήματος Οικονομικών Υπηρε¬ 
σιών διαθέτει καλή γνώση μιας ξένης γλώσσας εκ των 
τριών κυρίων γλωσσών της Ευρωπαϊκής Ένωσης (αγγλι¬ 
κής, γαλλικής, γερμανικής), και αποδεδειγμένη εμπειρία 
στο αντικείμενο του τμήματος και προέρχεται από τους 
παρακάτω κλάδους/ειδικότητες: ΠΕ Διοικητικού - Οικο¬ 
νομικού ή ΤΕ Διοικητικού/Λογιστικού. 

β) Τμήμα Διοικητικών Υπηρεσιών 

Ο Προϊστάμενος του Τμήματος Διοικητικών Υπηρε¬ 
σιών διαθέτει καλή γνώση μιας ξένης γλώσσας εκ των 
τριών κυρίων γλωσσών της Ευρωπαϊκής Ένωσης (αγγλι¬ 
κής, γαλλικής, γερμανικής), και αποδεδειγμένη εμπειρία 
στο αντικείμενο του τμήματος και προέρχεται από τους 
παρακάτω κλάδους/ειδικότητες: ΠΕ Διοικητικού - Οικο¬ 
νομικού ή ΤΕ Διοικητικού/Λογιστικού. 

III. Με την έναρξη ισχύος του παρόντος με απόφαση 
της Ολομέλειας της ΡΑΣ, τοποθετούνται Προϊστάμενοι 
όλων των οργανικών μονάδων υπάλληλοι της ΡΑΣ που 
διαθέτουν τα τυπικά και ουσιαστικά προσόντα του πα¬ 
ρόντος άρθρου. 

Άρθρο 9 

Στελέχωση - Θέσεις Προσωπικού της ΡΑΣ 

1. Σε εφαρμογή της παρ. 1 του αρ. 30 και του εδ. (β), 
παρ. 1 του άρ. 31 του ν. 3891/2010 όπως ισχύει, με τον 
παρόντα Κανονισμό ο συνολικός αριθμός των οργανι¬ 
κών θέσεων του προσωπικού της ΡΑΣ ανακατανέμεται 
ως εξής: 

- Σε τριάντα (30) θέσεις Τακτικού Προσωπικού 

- Σε μία (1) θέση Νομικού Συμβούλου 

- Σε μία (1) θέση Δικηγόρου. 

Δώδεκα (12) από τις ως άνω θέσεις τακτικού προσωπι¬ 
κού έχουν δεσμευθεί λόγω της μεταφοράς προσωπικού 
σε προσωποπαγείς θέσεις με σχέση εργασίας ιδιωτικού 
δικαίου αορίστου χρόνου δυνάμει της αριθμ. Φ17.1 /οικ. 
50951/5466/02-11-2011 κοινής απόφασης των Υπουρ¬ 
γών Διοικητικής Μεταρρύθμισης και Ηλεκτρονικής Δια¬ 
κυβέρνησης, Οικονομικών, Υποδομών Μεταφορών και 
Δικτύων (Γ' 915), που εκδόθηκε σύμφωνα με τις διατά¬ 
ξεις του άρθρου 16 του ν. 3891/2010, όπως ισχύει. Οι εν 
λόγω θέσεις δεν πληρούνται για όσο χρόνο υφίστανται 
οι προσωποπαγείς θέσεις. 

2. Η κατανομή των θέσεων σε κατηγορίες κατά κλά¬ 
δους και ειδικότητες διαμορφώνονται ως ακολούθως: 

Τακτικό προσωπικό: 

α) Προσωπικό με σχέση εργασίας δημοσίου δικαίου: 

Κατηγορία Πανεπιστημιακής Εκπαίδευσης (ΠΕ). 

• Κλάδος ΠΕ Διοικητικού/Οικονομικού, θέσεις επτά (7) 

• Κλάδος ΠΕ Μηχανικών, θέσεις εννέα (9) 

Κατηγορία Τεχνολογικής Εκπαίδευσης (ΤΕ) 

• Κλάδος ΤΕ Μηχανικών, θέσεις τέσσερις (4) 

• Κλάδος ΤΕ Διοικητικού/Λογιστικού θέση μία (1) 

Κατηγορία Δευτεροβάθμιας Εκπαίδευσης (ΔΕ) 

• Κλάδος ΔΕ Διοικητικών Γραμματέων, θέσεις δύο (2) 

• Κλάδος ΔΕ Προσωπικού Η/Υ, θέση μία (1) 

• Κλάδος ΔΕ Οδηγών, θέση μία (1). 

Προσωπικό με σχέση εργασίας ιδιωτικού δικαίου αο¬ 
ρίστου χρόνου: 

Εκπαιδευτική βαθμίδα Πανεπιστημιακής Εκπαίδευσης 
(ΠΕ) 

Ειδικότητα ΠΕ-Διοικητικού/Οικονομικού θέση μία (1) 

Ειδικότητα ΠΕ-Μηχανικών θέσεις τέσσερις (4). 

Ως προσόντα πρόσληψης, ορίζονται τα προβλεπόμενα 
στο π.δ. 50/2001 (Α'39), όπως εκάστοτε ισχύει. 

3. Σύμφωνα μετηνπαρ. 1 του αρ. 30 του ν. 3891/2010 
όπως ισχύει, προβλέπονται μία (1) θέση Νομικού Συμ¬ 
βούλου και μία (1) θέση δικηγόρου με έμμισθη εντολή. 

Ο Νομικός Σύμβουλος πρέπει να είναι δικηγόρος του¬ 
λάχιστον: 

παρ' Αρείω Πάγω, κάτοχος μεταπτυχιακού τίτλου 
σπουδών στο διοικητικό ή στο εμπορικό δίκαιο και με 
δεκαπενταετή (15) εμπειρία. 

4. Σύμφωνα με την παρ. 6 του αριθμ. 30 του ν. 3891/ 
2010, για την επικουρία του Προέδρου της ΡΑΣ συνι- 
στώνται τρεις (3) θέσεις Ειδικών Συμβούλων ή Ειδικών 
Συνεργατών ή Επιστημονικών Συνεργατών. Οι ανωτέρω 
προσλαμβάνονται με σύμβαση εργασίας ιδιωτικού δικαί¬ 
ου ορισμένου χρόνου, η διάρκεια της οποίας δεν μπορεί 
να υπερβεί τη θητεία του Προέδρου της Ρυθμιστικής Αρ¬ 
χής, εντός της οποίας προσλήφθηκαν, και διέπονται από 
τις διατάξεις των εδαφίων της ανωτέρω παραγράφου. 

5. Με την επιφύλαξη τυχόν ειδικών ρυθμίσεων η υπη¬ 
ρεσιακή κατάσταση του προσωπικού διέπεται, κατά πε¬ 
ρίπτωση, από τις διατάξεις: 

Α. Του Κώδικα Καταστάσεως Δημοσίων Πολιτικών 
Διοικητικών Υπαλλήλων και Υπαλλήλων Νομικών Προ¬ 
σώπων Δημοσίου Δικαίου ν. 3528/2007 (Α'26), του 
ν. 4024/2011 (Α' 226), του ν. 4369/2016 (Α' 33) και του 
ν. 4354/2015 (Α' 176), όπως εκάστοτε ισχύουν. 

Β. Του Κώδικα Προσωπικού Ιδιωτικού Δικαίου του 
Δημοσίου, των Ν.Π.Δ.Δ. και των Ο.Τ.Α. (π.δ. 410/1988, 
ΑΊ91), όπως εκάστοτε ισχύει, και του ν. 3801/2009 
(Α' 163) ως προς το προσωπικό που απασχολείται με 
σύμβαση εργασίας ιδιωτικού δικαίου. 

Γ. Τυχόν ειδικών νόμων και των κανονιστικών πράξεων 
που ισχύουν για τη ΡΑΣ. 

Δ. Το προσωπικό της ΡΑΣ υπάγεται στο Πειθαρχικό 
Συμβούλιο του Υπουργείου Υποδομών και Μεταφορών. 

ΚΕΦΑΛΑΙΟ III 

ΤΡΟΠΟΣ ΔΙΑΧΕΙΡΙΣΗΣ ΤΩΝ ΠΟΡΩΝ 

Άρθρο 10 

Πόροι - Οικονομική Διαχείριση 

1. Η διοίκηση και η διαχείριση των πόρων της ΡΑΣ 
ασκείται από την Ολομέλειά της. 


2. Η Ολομέλεια της ΡΑΣ μπορεί με απόφασή της να 
μεταβιβάζει αρμοδιότητες διαχείρισης των πόρων της 
στον Πρόεδρο ή σε άλλο Μέλος της, ή σε άλλο εξουσι¬ 
οδοτημένο όργανο (στέλεχος) της ΡΑΣ σύμφωνα με τον 
παρόντα κανονισμό. 

3. Πριν από κάθε ενέργεια για την εκτέλεση οποιοσ¬ 
δήποτε δαπάνης απαιτείται η έγκριση της Ολομέλειας 
της ΡΑΣ ή των εξουσιοδοτημένων οργάνων, σύμφωνα 
με τον παρόντα κανονισμό. Η ΡΑΣ δύναται με απόφασή 
της να μεταβιβάζει την αρμοδιότητα έγκρισης δαπανών 
στον Πρόεδρο, Αντιπρόεδρο ή άλλο Μέλος της ή σε άλλο 
στέλεχος της ΡΑΣ. 

4. Οι αναγκαίες για τη λειτουργία της ΡΑΣ πιστώσεις 
εγγράφονται υπό ίδιο φορέα στον προϋπολογισμό 
του Υπουργείου Υποδομών και Μεταφορών. Τον προ¬ 
ϋπολογισμό κοινοποιεί στον Υπουργό Οικονομικών ο 
Πρόεδρος της ΡΑΣ, ο οποίος είναι και διατάκτης των 
δαπανών της. 

5. Η ΡΑΣ έχει υποχρέωση να τηρεί λογαριασμούς και 
αρχεία, στα οποία συμπεριλαμβάνονται τα αποτελέσμα¬ 
τα χρήσης και να δημοσιεύει ισολογισμό, σύμφωνα με 
την ισχύουσα νομοθεσία. 

6.0 έλεγχος των οικονομικών στοιχείων και των ετήσι¬ 
ων λογαριασμών και οικονομικών καταστάσεων γίνεται 
από δύο (2) ορκωτούς ελεγκτές οι οποίοι ορίζονται με 
απόφαση της Ολομέλειας. Τα στοιχεία αυτά και οι οικο¬ 
νομικές καταστάσεις δημοσιεύονται στην Εφημερίδα της 
Κυβερνήσεως και στην ιστοσελίδα της ΡΑΣ. Τα στοιχεία 
αυτά και ο προϋπολογισμός του επόμενου έτους υπο¬ 
βάλλονται στον Υπουργό Υποδομών και Μεταφορών και 
στον Πρόεδρο της Βουλής. 

ΚΕΦΑΛΑΙΟ IV 

ΠΡΟΜΗΘΕΙΕΣ ΑΓΑΘΩΝ ΚΑΙ ΥΠΗΡΕΣΙΩΝ 

Άρθρο 11 

Όροι 

1. Η ΡΑΣ μπορεί να συνάπτει συμβάσεις για την ανά¬ 
θεση μελετών και την προμήθεια αγαθών και υπη¬ 
ρεσιών προς εξυπηρέτηση των σκοπών και της λειτουρ¬ 
γίας της. 

2. Οι κάθε μορφής προμήθειες αγαθών και παροχής 
υπηρεσιών της ΡΑΣ διενεργούνται σύμφωνα με τις εκά¬ 
στοτε ισχύουσες διατάξεις και συμπληρωματικά σύμφω¬ 
να με τον παρόντα Κανονισμό. 

3. Κάθε προμήθεια διενεργείται με απόφαση της Ολο- 
μέλειαςτης ΡΑΣ, ή του Προέδρου ή του εξουσιοδοτημέ¬ 
νου από αυτή οργάνου. 

Άρθρο 12 

Καταργούμενες Διατάξεις 

Καταργείται από τη δημοσίευση του παρόντος η 
αριθμ. 79177/2308/09.01.2017 απόφαση του Υπουρ¬ 
γού Υποδομών και Μεταφορών και του Προέδρου 
της ΡΑΣ (ΦΕΚ ΒΊ 74/26.01.2017), κάθε διάταξη καθώς 
και κάθε κανονιστική πράξη που αντίκεινται στις δια¬ 
τάξεις του παρόντος ή κατά το μέρος που ρυθμίζει με 
διάφορο τρόπο θέματα που διέπονται από τον εν λόγω 
Κανονισμό. 

Άρθρο 13 
Τελικές Διατάξεις 

Κάθε αμφισβήτηση που τυχόν προκόψει, όπως και κάθε 
θέμα σχετικό με την άσκηση των κατανεμόμενων στις 
οργανικές μονάδες της ΡΑΣ αρμοδιοτήτων, επιλύεται με 
απόφαση του Υπουργού Υποδομών και Μεταφορών κα¬ 
τόπιν αιτιολογημένης εισήγησης της Ολομέλειας της ΡΑΣ. 

Άρθρο 14 
Έναρξη ισχύος 

Η ισχύς της παρούσας απόφασης αρχίζει από την 
ημερομηνία δημοσίευσής της στην Εφημερίδα της Κυ- 
βερνήσεως. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Νοεμβρίου 2018 
Οι Υπουργοί 

Αναπληρωτής Διοικητικής 

Υπουργός Οικονομικών Ανασυγκρότησης 

ΓΕΩΡΓΙΟΣ ΜΑΡΙΑ - ΕΛΙΖΑ 

ΧΟΥΛΙΑΡΑΚΗΣ ΞΕΝΟΓΙΑΝΝΑΚΟΠΟΥΛΟΥ 

Υποδομών και Μεταφορών 

ΧΡΗΣΤΟΣ ΣΠΙΡΤΖΗΣ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ς 1- )· Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: \ν\ν\νλΧ.^χ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤτττ^ ι :■ ' .'^ιΙΠ σοτ. Γ _ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 


























